title: Violet Baudelaire

text: Kit vie lapset Hotelli Ratkaisuun, jonne päästyään lapset naamioituvat hotelliapulaisiksi. Kolme kelloa alkaa soida samaan aikaan, jolloin Violet menee auringonottosalonkiin Esmén, Carmelitan ja "Päivän pilkunviilaajan" toimittajan Geraldine Juliennen luokse, Klaus menee saunalle ja Sunny Neron, rouva Bassin ja herra Remoran luokse. He kaikki kuvittelevat tapaavansa Aidon tai Oivan, toisen hotellin kaksosomistajista.


title: Violet Baudelaire

text: Yöllä Baudelairet pohtivat, kuinka Aivo ja Oiva saattoivat olla monessa paikassa samaan aikaan. Yhtäkkiä he huomaavat miehen laskeutuvan köydellä Hotellin katosta. He luulevat sen olevan Aito tai Oiva, mutta se onkin Rehti, kolmas kolmonen, jonka Sunny kohtasi. Violet oli tavannut Oivan, ja Klaus Aidon. Silloin Oikeusneuvos J. Strauss (engl. "Justice Strauss") ja Jerome S. Kurjimo (engl. "Jerome Squalor") saapuvat hotellille uskoen, että he ovat J.S., johon on otettu yhteyttä.


title: Violet Baudelaire

text: Pian lapset kohtaavat Olafin, joka kertoo Fernaldin ja Fionan varastaneen hänen sukellusveneensä. Olaf vihjailee, että Baudelairien omat vanhemmat eivät olisi olleet jaloja, ja että heillä olisi ollut jotain tekemistä myrkkynuolilaatikon kanssa. Pian Olaf jo ottaa Carmelitalta harppuunan ja uhkailee Rehtiä sillä. Myöhemmin harppuuna osuu Rehtiin, joka kompuroi ulos kuolemaan.


title: Violet Baudelaire

text: Oikeusneuvos Strauss ilmoittaa, että hotellissa järjestetään oikeudenkäynti. Baudelairet lukitaan yhteen ja kreivi Olaf toiseen huoneeseen. Oikeudenkäynnissä Baudelaireille selviää, että Oikeusneuvos Straussin tuomarikollegat ovat Olafin kätyreitä. Olaf ja valetuomarit karkaavat rimpuilevan Straussin kanssa, ja lapset lähtevät perään.


title: Violet Baudelaire

text: Olaf ilmoittaa menevänsä katolle, vapauttavansa tappavan medusan mycelium -sienen ja pakenevan sitten veneellä. Violet tietää, että he tarvitsevat pakotien, ja Olafin kanssa meneminen saattaa olla ainut keino, joten hän suostuu auttamaan miestä. Yhtäkkiä Sunny ehdottaa, että he mieluummin polttaisivat hotellin, johon Olaf suostuu.


title: Violet Baudelaire

text: Olaf ja Baudelairet pääsevät turvallisesti kourun avulla katolta valtamereen, ja Baudelairet ovat kerrankin "samassa veneessä" Olafin kanssa.


title: Violet Baudelaire

text: Vene vie Baudelairet ja Olafin salaperäisen ihmisryhmän kansoittaman saaren rannikkokaistaleelle. He tapaavat ensimmäisenä Perjantai Caliban -nimisen pienen tytön, joka kieltää häntä uhkaillutta ja itsensä Olaf-maan kuninkaaksi kruunannutta Olafia saapumasta saarelle, mutta kutsuu Baudelairet mukaansa.Perjantai kieltää Olafia saapumasta saarelle, mutta kutsuu Baudelairet mukaansa. Matkalla hän selittää, mitä saarelaiset tekevät ajantapoksi - koko vuoden he rakentavat laivaa rannikkokaistaleelle, ja kerran vuodessa vesi nousee niin korkealle, että sen saa lähetettyä mtatkaan. Tämä tunnetana päätösten päivänä, jolloin kuka tahansa halukas voi astua laivaan ja seilata sivistyksen pariin. Saaren fasilitaattori, johtaja Ishmael, esittelee Baudelaireille saaren erikoisia tapoja ja saaren asukkaita.


title: Violet Baudelaire

text: Vaikka Ishmael sanookin saarelaisille aina "ettei hän pakota ketään", lapsille käy nopeasti selväksi, että hänen ehdotuksiaan seurataan kuin määräyksiä. Baudelairien esiteltyä itsensä Ishmael tutustuttaa heidät kookosjuomaan, josta kaikki saarelaiset pitävät. Baudelairet eivät ole samaa mieltä.


title: Violet Baudelaire

text: Toisen myrskyn jälkeen rannalle huuhtoutuu lisää tavaroita, tajuton ja raskaana oleva Kit Snicket sekä Hirmumyrkyllinen Kyy Monty-sedän kokoelmista. Saarelaiset saapuvat paikalle ja kreivi Olaf yrittää huijata heitä pukeutumalla Kit Snicketiksi. Hän ei huijaa ketään, ja saarelaiset lukitsevat hänet häkkiin. Sen jälkeen he pohtivat, pitäisikö Baudelairetkin karkottaa yhteisöstä, sillä heillä on kiellettyjä tavaroita. Ishmael päättää, että lapset, Kit ja Olaf täytyy kaikki hylätä, elleivät he suostu elämään saaren tapojen mukaisesti. Kun kaikki lähtevät, Olaf yrittää suostutella lapsia päästämään hänet ulos. Vastapalveluksi hän lupaa selittää monia VPK-järjestön salaisuuksia ja mysteereitä, joita Baudelairet ovat pohtineet "Ankeasta alusta" lähtien. Lapset jättävät hänet huomiotta.


title: Violet Baudelaire

text: Yöllä saarelaiset Erewhon ja Finn hiipivät ulos ruokkiakseen lapset ja pyytääkseen heiltä palvelusta. Joukko saarelaisia suunnittelee kapinaa Ishmaelia vastaan aamulla, ja he pyytävät Baudelaireja menemään arboretumiin, jossa kaikki kielletyt tavarat ovat, ja rakentamaan niistä tai etsimään sieltä aseita ja työkaluja. Saarelaiset myös kieltäytyvät auttamasta Kitiä, jolleivät Baudelairet auta heitä. Lapset suostuvat ja lähtevät kohti arboretumia. Sieltä orvot löytävät erittäin kehittyneitä ja nykyaikaisia tavaroita ennen, kuin Ishmael saa heidät kiinni.


title: Violet Baudelaire

text: Lapset saavat kuulla heidän vanhempiensa olleen kerran saaren johtajia, ja he olivat vastuussa monista kehitysideoista, joiden tarkoituksena oli tehdä saaren elämästä helpompaa ja mukavampaa. Ishmaelin saavuttua paikalle heidät heitettiin pois, sillä Ishmaelin mielestä tiukan kieltävä, yksinkertainen elämä oli paras tapa välttää konfliktit. Baudelairet löytävät saaren koko historian, jonka ovat kirjoittaneet saaren johtajina toimineet henkilöt.


title: Violet Baudelaire

text: Baudelairet ja Ishmael palaavat takaisin, jossa kapina on kuitenkin jo vauhdissa. Kreivi Olaf palaa yhä valepuvussaan. Jonkin ajan kuluttua Ishmael ampuu Olafia harppuunalla vatsaan. Olaf oli käyttänyt sukelluskypärään vangittua medusan mycelium -myrkkysientä valeasussaan, jotta hän näyttäisi raskaana olevalta. Ishmael kuitenkin onnistuu vapauttamaan sienen. Kaikki saaren asukkaat altistuvat sienen myrkylle heti. Kun kreivi Olaf vuotaa hitaasti kuoliaaksi, Baudelairet palaavat arboretumiin etsimään piparjuurta parantaakseen kaikki. He saavat tietää, että arboretumin omenoissa on parantavaa ainetta. He keräävät omenia ja parantavat itsensä ja keräävät sitten lisää viedäkseen niitä saaren asukkaille. Asukit ovat kuitenkin hylänneet kapinan ja miehittäneet laivansa valmiina lähtöön. Ishmael kieltäytyy ottamasta omenoita laivaan, vaikkakin on selvää, että hän on itse jo syönyt yhden pelastaakseen itsensä.


title: Violet Baudelaire

text: Kit kertoo Baudelairaille Quagmirejen, Hectorin, Philin, kapteeni Vastakarvan, Fionan ja Fernaldin kohtalot. Koulutetut kotkat hyökkäsivät heidän kimppuunsa ja lähettivät heidät takaisin Queequeg-sukellusveneen raunioille. Siellä salaperäinen kysymysmerkin muotoinen objekti (Kit Snicketin mukaan "Suuri tuntematon") vie heidät. Sen jälkeen Baudelairet kertovat omista rikoksistaan Hotelli Ratkaisussa.


title: Violet Baudelaire

text: Kit alkaa melkein synnyttää lastaan tässä vaiheessa. Hän näyttää olevan kuolemaisillaan sieneen, muttei voi syödä parantavaa omenaa sen vauvoille haitallisten vaikutusten takia. Kun sienimyrkkyyn tukehtumaisillaan oleva ja harppuunan kuolettavasti haavoittama kreivi Olaf kuulee Kitin olevan yhä elossa, hän puraisee palan omenaa ja vie Kitin rannalle, suutelee häntä kerran ja laskee sitten maahan. Kit lainaa Francis William Bourdillonin "The Night Has a Thousand Eyes" -runoa, ja Olaf vastaa Philip Larkinin "This Be The Verse" -runon loppuosalla. Olaf kuolee pian sen jälkeen. Baudelairet auttavat Kitiä synnyttämään hänen tyttövauvansa. Sitten Kit kuolee medusan myceliumiin pyydettyään ensin lapsia nimeämään vauvan heidän äitinsä mukaan. Loppu loppuu tässä, ja Baudelaireista tulee Kitin lapsen adoptiovanhemmat ja ainoat asukkaat saaret. He hautaavat Kitin ja Olafin vierekkäin saarelle.


title: Violet Baudelaire

text: Violet sisaruksineen adoptoi Kit Snicketin Beatrice-tyttären kreivi Olafin kuoltua "Lopussa". Kuten "Painajaisten parantolassa" ja "Lopussa" mainitaan, huolimatta Lemony Snicketin tutkimuksesta ja raskaasta työstä hän ei tiedä Baudelairien sijaintia.


title: Violet Baudelaire

text: Nuorempi Beatrice Baudelaire sanoo "The Beatrice Letters" -kirjassa Violetin selvinneen, vaikka heidän veneensä saattoikin upota ennen sen päästyä rannalle. On mahdollista myös, että Violetin ja hänen sisarustensa koko omaisuus tuhottiin.


title: Violet Baudelaire

text: Kirjan "Kelvoton kylä" jälkeen Baudelaireja syytetään valheellisesti murhasta, heillä siitä eteenpäin ole enää huoltajaa ja he joutuvat pakenemaan poliiseja. Näiden vuoksi Baudelaireilla on muutamia valepukuja:


title: Sharp Dressed Man

text: Sharp Dressed Man on ”Gimme All Your Lovin'in” ja ”La Grangen” ohella ZZ Topin tunnetuimpia kappaleita. Se julkaistiin albumilla "Eliminator". Kappaleesta tehtiin musiikkivideo, joka jatkaa siitä, mihin aiemmin samana vuonna julkaistun ”Gimme All Your Lovinin” video jäi. Singlen B-puolena toimi Dusty Hillin laulama ”I Got the Six”, joka julkaistiin myös "Eliminatorilla".


title: Glasflügel

text: Glasflügel oli 1962-1982 toiminut saksalainen lentokonetehdas, jonka perusti Eugen Hänle.


title: Glasflügel

text: Se oli ensimmäinen yhtiö, joka valmisti sarjatuotantona purjelentokoneita lasikuidusta. Se kehitti niiden valmistustekniikkaa. Se otti käyttöön: siipien ja pyrstön helpompi asennus, laippojen ja lentojarrun yhditäminen samaan saranoituun pintaan, kääntyvä mittaritaulu, automaattinen trimmi.


title: Glasflügel

text: Glasflügel joutui talousvaikeuksiin 1970-luvulla ja alkoi yhteityöhön Schempp-Hirthin kanssa toukokuussa 1975. Eugen Hänle kuoli lento-onnettomuudesa 21. syyskuuta 1975. Sen jälkeen omistus vaihteli vuonna 1979. Yhtiö purettiin vuonna 1982.Suunnitellut Glasflügel 701 ja 704 (rinnanistuttavat koulukoneet) eivät toteutuneet.


title: Glasflügel

text: Englantilainen Slingsby Aviation rakensi Kestreliä lisenssillä nimellä Slingsby T-59. Slingsby kehitti siitä Slingsby Vegan.


title: Eugen Hänle

text: Eugen Hänle (k. 21. syyskuuta 1975) oli saksalainen lentokonesuunnittelija ja Glasflügel Segelflugzeugbau GmbH-lentokonetehtaan perustaja. Hänle perusti yhtiönsä vuonna 1962 yhdessä vaimonsa Ursulan kanssa. Glasfügel oli ensimmäinen yritys, joka valmisti yli sata lasikuiturakenteista lentokonetta.


title: Eugen Hänle

text: Eugen Hänle kuoli lento-onnettomuudessa. Tämän jälkeen hänen yhtiönsä ajautui talousvaikeuksiin ja sen toiminta loppui vuonna 1982. Vuonna 1976 hänelle myönnettiin postuumisti Organisation Scientifique et Technique du Vol à Voile (OSTIV)-palkinto.


title: OSTIV

text: Organisation Scientifique et Technique du Vol à Voile (OSTIV) on FAI:n purjelennon komissioon (IGC) liittyvä kansainvälinen organisaatio.


title: OSTIV

text: Vuonna 1930 perustettiin ensimmäinen kansainvälinen purjelento-organisaatio ISTUS, ("Internationale Studienkommission für den motorlosen Flug"). Sen tarkoitus oli kehittää purjelennon tekniikaa. OSTIV jatkoi ISTUS:n työtä II maailmansodan jälkeen.


title: OSTIV

text: OSTIV perustettiin 27. heinäkuuta 1948 Samedanissa Sveitsissä. Järjestöön kuuluvat sääpaneeli, purjelentokonepaneli sekä koulutus- ja turvallisuuspaneli. OSTIV julkaisee Technical Soaring-lehteä.


title: OSTIV

text: OSTIVin kongressit pidetään yleensä purjelennon maailmanmestaruuskisojen yhteydessä.


title: Robert Nilsson

text: Robert Åke Nilsson (s. 10. tammikuuta 1985 Calgary, Alberta, Kanada) on ruotsalainen jääkiekkoilija, joka siirtyi tammikuussa 2013 Sveitsin pääsarjan ZSC Lionsiin. Hän on pelipaikaltaan hyökkääjä ja on pelannut NHL:ssä vuosina 2006–2010 yhteensä 252 ottelua tehopistein 37+81=118.


title: Robert Nilsson

text: Nilssonin isä on NHL:ssä ja WHA:ssa yhteensä yli 700 ottelua pelannut Kent Nilsson. Robert Nilsson syntyi Kanadassa, kun Kent pelasi Calgary Flamesissä. Robert ja hänen nuorempi veljensä Anders pelasivat juniorijääkiekkoa sveitsiläisen Kloten Flyersin junioreissa, kun heidän isänsä pelasi Klotenissa. Robert Nilsson siirtyi myöhemmin kotimaahansa ja Leksands IF:ään. Hän jakoi kaudella 2000–2001 J20 SuperElitin pistepörssin voiton joukkuetoverinsa Daniel Hermanssonin sekä AIK:n Peter Kumpulaisen kanssa. He kaikki tekivät 36 pistettä, mutta Nilsson voitti syöttöpörssin 25 syötöllään. Keväällä 2002 hän voitti J20 SuperElitin hopeaa.


title: Robert Nilsson

text: Nilsson pelasi ensimmäiset aikuisten pelinsä kaudella 2001–2002. Hän pelasi Leksandissa 14 Allsvenskanin ottelua tehopistein 1+4=5. Joukkue nousi keväällä 2002 Elitserieniin. Nilsson pelasi kaudella 2002–2003 ensimmäisen kokonaisen kautensa Leksandissa ja teki 41 ottelussa tehopisteet 8+13=21. Nilsson rikkoi Elitserienin 17-vuotiaiden piste-ennätyksen, joka oli Markus Näslundin hallussa. Nilsson oli ehdolla Elitserienin vuoden tulokkaaksi, mutta palkinto annettiin Modon Tobias Enströmille.


title: Robert Nilsson

text: New York Islanders varasi Nilssonin ensimmäisellä kierroksella 15. pelaajana . Hän oli varaustilaisuuden ensimmäinen ruotsalaisvaraus. Kauden 2003–2004 lopulla Nilsson siirtyi Leksandista Sveitsin Nationalliga A:n Fribourg-Gottéroniin. Nilsson palasi kaudeksi 2004–2005 Ruotsiin ja pelasi kautensa lähinnä Djurgårdens IF:ssä. Nilsson pelasi kauden aikana myös yhteensä kymmenen ottelun verran sarjatasoa alempana Hammarby IF:n ja Almtuna IS:n joukkueissa.


title: Robert Nilsson

text: Elokuussa 2005 Nilsson teki kolmivuotisen tulokassopimuksen New York Islandersin kanssa. Hän pelasi kaudella 2005–2006 53 NHL-ottelua tehopistein 6+14=20. Nilsson pelasi tulokaskaudellaan samassa ketjussa Aleksei Jašinin ja Sean Bergenheimin kanssa. Nilsson ei pelannut kaudella 2006–2007 otteluakaan Islandersista, vaan pelasi alkukauden AHL-joukkue Bridgeport Sound Tigersissä, kunnes Islanders myi hänet helmikuussa 2007 Ryan O'Marran ja ensimmäisen kierroksen varausvuoron kanssa Edmonton Oilersiin, josta seura sai vaihdossa Ryan Smythin. Nilsson pelasi Edmontonissakin loppukauden enimmäkseen farmijoukkue Wilkes-Barre/Scranton Penguinsissa, mutta hän pelasi myös neljä NHL-ottelua tehden niissä yhden maalin. Kaudella 2007–2008 Nilsson pelasi pisteiden valossa parhaimman kautensa NHL:ssä ja teki 71 ottelussa tehopisteet 10+31=41. Hän oli Edmontonin sisäisen pistepörssin kuudes ja syöttöpörssin kolmas.


title: Robert Nilsson

text: Huhtikuussa 2008 Nilsson teki Edmontonin kanssa kolmivuotisen jatkosopimuksen, joka oli arvoltaan 5,5 miljoonaa dollaria. Hän ansaitsi kaudella 2008–2009 1,5 miljoonaa dollaria ja kaudella 2009–2010 kaksi miljoonaa dollaria. Nilsson teki kaudella 2008–2009 tehopisteet 9+20=29 ja kaudella 2009–2010 pisteet 11+16=27, jolloin hän teki yhden kauden maaliennätyksensä. Edmonton kuitenkin osti Nilssonin sopimuksen ulos kahden kauden jälkeen kesäkuussa 2010 ja hän siirtyi kaudeksi 2010–2011 kaksivuotisella sopimuksella KHL-joukkue Salavat Julajev Ufaan. Ufa voitti keväällä 2011 Gagarin Cupin.


title: Robert Nilsson

text: Nilsson aloitti vielä 2011–2012 Ufassa, mutta hän siirtyi lokakuussa toiseen KHL-seuraan, Torpedo Nižni Novgorodiin. Hän pelasi Nižni Novgorodissa lopulta hieman reilun kauden, jonka aikana teki 44 pistettä 65 ottelussa. Nilsson sai aivotärähdyksen 2012–2013 alkupuoliskolla, ja joukkue purki hänen sopimuksensa. Tammikuussa Nilsson teki sopimuksen Sveitsin pääsarjassa pelaavan ZSC Lionsin kanssa. Kolmivuotinen sopimus astuu kuitenkin voimaan vasta syksyllä 2013.


title: Robert Nilsson

text: Nilsson kuului ikäkausimaajoukkueiden vakionimiin ja pelasi alle 20-vuotiaiden MM-kilpailuissa vuosina 2003, 2004 ja 2005 sekä alle 18-vuotiaiden MM-kilpailuissa vuosina 2001 ja 2002. Nilsson pelasi aikuisten MM-kilpailuissa vuosina 2008 ja 2011, joista jälkimmäisessä turnauksessa Ruotsi voitti hopeaa. Hän antoi turnauksessa kuusi maalisyöttöä.


title: Robert Nilsson

text: Robert Nilssonin serkku on Ruotsin maajoukkuepelaaja Niklas Persson. Hänen pikkuveljensä Anders on myös jääkiekkoilija Anders Nilsson, ja hän on pelannut puolustajana Ruotsin alasarjoissa.


title: Nez percé -sota

text: Nez percé -sota oli vuonna 1877 käyty Yhdysvaltain ja nez percé -intiaanien välinen yhteenotto. 11 viikon ajan päällikkö Josephin johtama noin 750 intiaania käsittävä joukko pakeni Yhdysvaltain joukkoja lähes 2500 kilometrin matkan läpi Idahon, Wyomingin ja Montanan. Kanadan rajan tuntumassa käydyn lopputaistelun jälkeen nez percét antautuivat.


title: Nez percé -sota

text: Sodan juuret johtavat edelliselle vuosikymmenelle. Vuonna 1863 Wallowalaaksossa tehdyt kultalöydöt aiheuttivat ensimmäisen särön nez percéin ja Yhdysvaltain keskinäisiin suhteisiin. Saman vuoden aikana uudisasukkaat vaativat sopimusta, jossa koko Wallowalaakso avattaisiin heille. Lähetyssaarnaajien voimakkaan vaikutuksen alla monet pohjoisemmat nez percéin päälliköistä allekirjoittivat sopimuksen. Wallowalaakson päällikkönä toimiva Old Joseph kieltäytyi. Muiden päälliköiden käytöksestä harmistuneena hän repi Uuden Testamentin, jonka oli saanut aikoinaan lahjaksi heimolleen kuuluvasta maa-alueesta tehdyn sopimuksen yhteydessä. Old Joseph sai taakseen vaikutusvaltaisen päällikkö White Birdin, joka halusi säilyttää heimon vanhat perinteet ja maat. Molemmat päälliköt tuomitsivat kyseisen vuoden aikana kirjoitetun Lapwain-sopimuksen ”Valehtelijoiden sopimukseksi”.


title: Nez percé -sota

text: Tasangoilla vaeltavaa elämää viettävien nez percéin johtaja Looking Glass yhtyi vanhoja perinteitä vaativien joukkoon. Hän ei halunnut luopua heimovaatteistaan eikä allekirjoittaa sopimuksia Yhdysvaltain edustajien kanssa. Kun Old Joseph makasi vuonna 1871 kuolinvuoteellaan, hän vannotti poikaansa Young Josephia, ettei tämä koskaan luopuisi Wallowalaaksosta.


title: Nez percé -sota

text: Yhdysvaltain hallituksen virkamiesten tullessa 1873 järjestämään nez percéin muuttoa Lapwain reservaattiin Joseph kieltäytyi. Hän lähetti vetoomuksen presidentti Ulysses Grantille maittensa puolesta. Tämä myöntyi ja antoi määräyksen, että nez percét saavat pitää laakson. Vuonna 1877 Grant joutui taipumaan laakson ympärille kasvavan valkoisen enemmistön vaatimuksiin. Joseph ja hänen heimonsa saivat kuukauden aikaa muuttaa uuteen reservaattiin.


title: Nez percé -sota

text: Josephin ollessa matkalla kesäkuussa 1877 nuoremman veljensä Ollokotin kanssa tilanne kärjistyi. Kolme nuorta nez percé -soturia surmasi neljä amerikkalaista miestä, joista yksi oli avannut tulen intiaaneja kohti. Tapahtuma johti avoimiin vihollisuuksiin. Monet nuoret nez percé -soturit astuivat väkivallan tielle ja surmatyöt lisääntyivät. Kun Joseph palasi matkaltaan, hän tyrmistyi kuultuaan mitä oli tapahtunut. Yhdessä Looking Glassin kanssa hän oli valmis luovuttamaan väkivaltaisuuksiin syyllistyneet rettelöitsijät Yhdysvaltain tuomioistuimen eteen, mutta heidän yrityksensä raukenivat tyhjiin sotaa vaativien valkoisten vapaaehtoisten takia. Kun Joseph käsitti, ettei kykenisi enää pysäyttämään väkivallan kierrettä, hän päätti pysyä heimonsa rinnalla. Intiaanit liikkuivat kohti itää joukossaan satoja kodeistaan ajettuja naisia, lapsia ja vanhuksia.


title: Nez percé -sota

text: Nez percéin pakkomuuton toimeenpanijaksi valtuutettu kenraali Oliver O. Howard johti alaisuudessaan toimivat sotilaat takaa-ajamaan pakenevia intiaaneja. Ensimmäinen suuri yhteenotto tapahtui 17.kesäkuuta 1877 White Bird Creekissä, jonne intiaanit olivat leiriytyneet. Kapteeni David Perryn johtaman sadan aseistetun miehen joukko pääsi pakolaisten jäljille ja ympäröi nämä. Hevosia vartioimassa olleet pojat näkivät lähestyvän ratsuväen ja tekivät hälytyksen. Rauhanlippua kantavan nez percé -lähetystön lähestyessä sinitakkien leiriä eräs sotilaista avasi tulen. Nez percét vastasivat siihen käsittäessään viime käden rauhanneuvottelut turhiksi. Masonin joukot yllättyivät intiaanien vastarinnasta ja heidän taitavista tarkka-ampujistaan. 34 sotilasta sai surmansa nez percéin selvitessä ilman uhreja. Sotasaaliikseen intiaanit saivat suuren joukon sotilailta jääneitä uusia vastahankittuja kivääreitä.


title: Nez percé -sota

text: Tappiosta opikseen ottanut Howard kokosi yli 500 sotilasta käsittävän, tykistöllä vahvistetun armeijan ja onnistui jäljittämään karkurit 10 päivää myöhemmin. Josephin soturit kaivautuivat poteroihin ja pysäyttivät Yhdysvaltain joukot tarkalla tulituksellaan. Samaan aikaan naiset ja lapset jatkoivat pakoaan. Howardin joukkojen hajotessa nez percét kiiruhtivat Clearwateriin, missä heihin liittyivät reservaatistaan karkotetut Looking Glassin johtamat eteläisten nez percéin joukot. Pakenijoiden määrä kasvoi, mutta suurin osa Looking Glassin mukana tulleista miehistä oli liian vanhoja sotimaan.


title: Nez percé -sota

text: Nez percét, johtajinaan Josephin ja Looking Glassin lisäksi myös White Bird, Ollokot ja Lean Elk (Poker-Joe), onnistuivat pitämään Howardin joukot riittävän etäällä omasta pääjoukostaan. Clearwaterin laaksossa 11. päivä heinäkuuta Howardin sotilaat ajoivat nez percét pakosalle vuorokauden kestäneitten piiritysten jälkeen. Intiaanit jättivät jälkeensa valtavasti omaisuutta, ja jälkeenpäin on väitetty, että Joseph olisi jo tuolloin ollut valmis antautumaan. Muiden päälliköiden painostuksesta pako jatkui kohti Kanadaa, jonne aiemmin oli paennut lakota-päällikkö Istuva Härkä lähimpine miehineen.


title: Nez percé -sota

text: 9. elokuuta tehty yllätyshyökkäys nez percéin leiripaikalle Big Holessa ajoi intiaanit pakosalle. Looking Glass ja White Bird onnistuivat kokoamaan soturit yhteen ja voimakkaalla hyökkäyksellä he valtasivat leirinsä takaisin. Paikalla nez percéjä odotti lohduton näky, sillä eversti John Gibbonin johtamat armeijan yksiköt olivat surmanneet 88 intiaania, joista suurin osa oli naisia ja lapsia.


title: Nez percé -sota

text: Nez percét jatkoivat pakoaan kohti Montanaa. Ollokotin johtamat nuoret soturit ajoivat pakoon 200 armeijan kantamuksia kuljettavaa muulia, ja tarkka-ampujat suojasivat tulellaan naisia ja lapsia, jotka heimon hevoslauman mukana pääsivät turvaan. Juuri perustetussa Yellowstonen kansallispuistossa liikkuvat turistit olivat ihmeissään intiaanien ilmestyessä heidän joukkoonsa. Nez percét ottivat vangeikseen 20 matkailijaa, mutta päästivät myöhemmin lähes kaikki vapaiksi.


title: Nez percé -sota

text: Pakomatkan rasitusten jäljiltä yhä useampi pakolainen uupui. Matkanteko hidastui ja haavoittuneiden määrät lisääntyivät. Myös raskaat vuoristojen ja suurten jokien ylitykset hidastivat matkaa. Nez percét selvisivät kuitenkin läpi Montanan kanjonien, rotkojen ja autiomaiden ja onnistuivat yhä uudelleen karistamaan kenraali Howardin joukot kannoiltaan. Suureksi avuksi pakomatkan aikana osoittautuivat nez percéin jalostamat Appaloosa-hevoset, joiden ominaisuudet korostuivat vaikeakulkuisissa maastoissa. Jäätäväksi muuttunut ilmasto ja räntäsateet vaikeuttivat kummankin osapuolen etenemistä.


title: Nez percé -sota

text: Snake Creekissä, joka oli noin 50 kilometrin päässä Kanadan rajasta, nez percét pysähtyivät leiriytymään. He eivät aavistaneet, että heidän sijaintinsa oli paikallistettu. Valkoisen miehen lennättimellä tieto kulki nopeasti eteenpäin. Joukko ratsuväen sotilaita cheyenne-tiedustelijoiden opastuksella järjesti sulun Bitterroot-vuoristoon tukkien pakotien Kanadaan. Muutamat nez percé -soturit, jotka pääsivät sulun läpi, joutuivat assiniboine-intiaanien surmaamiksi.


title: Nez percé -sota

text: Kun eversti Nelson A. Miles tykistöineen teki yllätyshyökkäyksen nez percéin leiriin, intiaanit joutuivat jatkuvan tulituksen keskelle. Monista eri suunnista aloitettu hyökkäys sokaisevassa lumimyrskyssä esti pakolaisia näkemästä sotilaiden liikkeitä. Josephin veli Ollokot sai surmansa kaatuneiden soturien joukossa. Sotilaat päästivät irralleen intiaanien hevoslaumat ja huononsivat näin pakomatkan jatkumista Kanadaan. Kuolleita hevosiaan ravinnonlähteinä pitäneet nez percét olivat kaivaneet maanalaisia asuntoja ja yhdystunneleita ja olivat valmiita pitämään puoliaan pitkään.


title: Nez percé -sota

text: Viiden päivän taistelujen jälkeen Joseph teki päätöksen antautumisesta. Sodan mielettömyys ja 11 viikon aikana taivalletut 2500 kilometriä olivat väsyttäneet hänet. Hän tiesi, etteivät jäljellä olevat soturit pystyisi suojelemaan yhä elossa olevia 350 naista ja lasta. Antautumispäivää edeltävänä yönä osa nez percéistä onnistui tunkeutumaan piiritysketjun läpi. Päällikkö Looking Glass sai tarkka-ampujan luodin kasvoihinsa, mutta White Bird ja osa hänen sotureistaan selvisivät Kanadan rajan taa. Joseph, joka oli menettänyt veljensä ja paljon ystäviään, piti antautumisensa yhteydessä puheen, joka on saanut runsaasti huomiota läpi historian.


title: Nez percé -sota

text: Kun sota oli ohi, sotilaat hajottivat nez percéin mukana kulkeneet appaloosa-hevoslaumat, ja koko rotu katosi moniksi vuosiksi lähes kokonaan. Korkeammalta taholta tulleet määräykset epäsivät Josephilta luvan palata Wallowanlaaksoon. Hänet lähetettiin kansansa mukana Kansasin territorioon, missä malaria tappoi kymmeniä heistä. 1870-luvun lopulla Yhdysvallat salli Josephin vierailla presidentti Rutherford B. Hayesin vastaanotolla puhumassa omien alkuperäisten maittensa puolesta. Tapaamisen tuloksena Hayes suostui lähettämään osan nez percéistä kotiin. Vuonna 1885 yli 100 nez percéä matkusti junalla Lapwain reservaattiin Idahoon. ”Vaarallisiksi” katsottu kansanosa, Joseph mukaan lukien, ei saanut tätä kunniaa. Heidät siirrettiin Washingtonissa sijainneeseen Colvillen reservaattiin. Joseph hyväksyi tämän väliaikaisena ratkaisuna, josta kuitenkin tuli hänen kohdallaan lopullinen. Nez percét eivät enää tarttuneet aseisiin Yhdysvaltoja vastaan, vaan mukautuivat elämäänsä eri reservaateissa. Nez percéin omat perinteiset tavat väistyivät syrjään kristillisten oppien tieltä, ja uudet lait pirstoivat heidän maataan yksityisten omistuksen alle.


title: Judgment Day (2000)

text: Judgment Day (2000) oli showpaini pay-per-view (PPV) tapahtuma, minkä järjesti World Wrestling Federation (WWF). Se pidettiin 21. toukokuuta, 2000 Freedom Hall:ssa Louisvillessä, Kentuckyssä. Tapahtuma oli 2. jokavuotinen Judgment Day tapahtuma. Paikanpäällä katsojia oli yli 16,000.


title: Judgment Day (2000)

text: Päätapahtuma matsina nähtiin The Rockin ja Triple H:n välinen Iron Man matsi WWE Mestaruudesta, missä Shawn Michaels toimi spesiaali tuomarina. Triple H voitti Rockin ja hänet julistettiin neljän kertaiseksi WWF Mestariksi.


title: Judgment Day (2000)

text: Illan päätapahtuma matsi oli Iron Man matsi entisen WWF Mestarin Triple H:n ja nykyisen vyön kantajan The Rockin välillä.


title: Judgment Day (2000)

text: WrestleManiassa Vince McMahon petti The Rockin ja auttoi Triple H:n säilyttämään mestaruuden. Heidän feudi jatkui Backlashiin, missä The Rock voitti WWF Mestaruuden neljännen kerran uransa aikana, Stone Cold Steve Austinin avulla. Seuraavassa RAW'ssa vaati otella The Rockia vastaan 60 minuutin Iron Man matsissa World Wrestling Federation Mestaruudesta. Otteluun osallistui myös Shawn Michaels, vaikkakin spesiaali tuomarina.


title: Tony Alva

text: Tony Alva (s. 2. syyskuuta 1957 Santa Monica) on yhdysvaltalainen rullalautailija ja Z-Boys-rullalautailujoukkueen alkuperäinen jäsen. Alva valittiin vuoden rullalautalilijaksi vuonna 1977. Häntä pidetään yhtenä merkittävimmistä rullalautailijoista ja häntä pidetään ensimmäisenä ns. aerials-temppujen tekijänä. Alva on myös esiintynyt useissa elokuvissa. Elokuvien lisäksi Alva esiintyy Tony Hawk's American Wasteland -pelissä omana itsenään. Hän perusti Alva Skates -yrityksen 19-vuotiaana, jonka parissa hän toimii vieläkin. Alva on myös soittanut bassoa The Skoundrelz-yhtyeessä.


title: Soutu kesäolympialaisissa 1996

text: Vuoden 1996 Atlantan kesäolympialaisten soutu järjestettiin 21. – 28. heinäkuuta 1996 Lake Lanier -tekojärvellä Gainesvillessä Yhdysvaltojen Georgian osavaltion pohjoisosassa. Tämä oli 22. kerta kun laji oli mukana olympialaisten ohjelmassa. Mukana oli 608 osanottajaa 45 eri maasta. Tapahtumia oli 14.


title: Perikato

text: Perikato tarkoittaa seuraavia


title: Cheick Tioté

text: Cheick Ismaël Tioté (; 21. kesäkuuta 1986 – 5. kesäkuuta 2017) oli norsunluurannikkolainen jalkapalloilija. Hän oli pelipaikaltaan keskikenttäpelaaja. Hänen viimeiseksi seurakseen jäi Kiinan toiseksi korkeimmalla sarjatasolla pelaava Beijing Enterprises.


title: Cheick Tioté

text: Tioté kuoli äkillisesti 30-vuotiaana sairauskohtaukseen seuransa Beijing Enterprisesin harjoituksissa 5. kesäkuuta 2017.


title: Cheick Tioté

text: Vuonna 2010 Tioté voitti Alankomaiden Eredivisienin Twentessä pelatessaan. Elokuussa 2010 Tioté sopi siirrosta Englannin Valioliigaan nousseeseen Newcastle Unitediin. Vuoden 2017 alussa Tioté siirtyi Newcastle Unitedista Kiinaan toiseksi suurimmalla sarjatasolla pelaavaan joukkueeseen, Beijing Enterprisesiin.


title: Cheick Tioté

text: Tioté edusti Norsunluurannikon jalkapallomaajoukkueetta 52 kertaa ja teki yhden maaottelumaalin. Jalkapallon maailmanmestaruuskilpailuissa 2010 hän pelasi 3 ottelua.


title: Miele

text: Miele on saksalainen Carl Mielen ja Reinhard Zinkannin vuonna 1899 perustama kodinkonevalmistaja, jonka pääkonttori sijaitsee Güterslohissa, Nordrhein-Westfalenin osavaltiossa. Vantaalla sijaitseva Miele Suomi on perustettu 23.12.1976.


title: Miele

text: Miele valmistaa muun muassa astianpesukoneita, pyykinpesukoneita, pölynimureita, kahviautomaatteja ja kylmälaitteita yksityiseen käyttöön ja ammattilaisille. Mielen palveluksessa on noin 16 500 työntekijää eri puolilla maailmaa, joista yli 11 000 Saksassa. Suomessa työntekijöitä on noin 50 henkilöä (2009). Yrityksen liikevaihto tilikaudella 2009/2010 oli 2,83 miljardia euroa. Miele on aina ollut perheomisteinen. Sen omistavat nyt jo neljännessä sukupolvessa Mielen ja Zinkannin perheet (noin 51 %:n ja 49 %:n osuuksilla).


title: Miele

text: Mielellä on oma 1 430 neliömetrin kokoinen designkeskus Saksassa. Keskuksessa työskentelee yli 30 työntekijää, jotka käyttävät uusinta tekniikkaa suunnittelutyössään: Catia (V5) ja Alias (Studio), kuten erilaiset dtp-ohjelmat. Näiden ohjelmistojen ansiosta koko tuotteiden suunnitteluprosessi tapahtuu virtuaalisesti. Ideat mallinnetaan 3D-animaatioina 1:1 koossa. Design-prosessin aikana suunnittelijat voivat viestiä tehtaan kanssa samanaikaisesti jatkuvasti.


title: Miele

text: Carl Miele ja Reinhard Zinkann perustivat yrityksen vuonna 1899. Heidän tavoitteena oli alusta alkaen valmistaa maailmanlaajuisesti kaikkein korkealaatuisimpia kodinkoneita. Lisäksi heidän tavoitteenaan oli olla kaikista maailman merkeistä kotitalouksien ehdoton huippubrändi. Avainasiat tähän pyrittäessä ovat laadukas työ ja tuotteiden kestävyys.Mielen designin tavoitteena on luoda ajatonta visuaalista ilmettä tuoteryhmiin, joka näyttäisi edelleen modernilta ja aikansa edellä kävijältä vielä 20 vuoden jälkeen.


title: Miele

text: Yrityksen eri tuotteet ovat voittaneet useita kymmeniä erilaisia palkintoja eri vuosina (esim. Product Design Award, Focus Silber, Red Dot, Gold Award,IMM Cologne, Höchste Designqualität).


title: 60558 Echeclus

text: 60558 Echeclus tai 174P/Echeclus on kentaureihin kuuluva pikkuplaneetaksi ja komeetaksi luokiteltu pienkappale. Se löydettiin Spacewatch-ohjelmalla vuonna 2000.


title: 60558 Echeclus

text: Echeclus kiertää Aurinkoa keskimäärin Saturnusta kauempana, mutta lähimmillään se on kuitenkin huomattavasti lähempänä Aurinkoa kuin Saturnus. Nimensä kohde sai Echeclus-kentaurin mukaan. Ennen nimeämistään kohde tunnettiin tunnuksella 2000 EC98. 2. huhtikuuta vuonna 2006 Echecluksen pinnasta havaittiin irronneen kappale, joka osoitti huomattavasti suurempaa aktiivisuutta kuin emokappaleensa.


title: 60558 Echeclus

text: Kentaureista Echecluksen lisäksi myös Chiron luokitellaan komeetaksi koman muodostumisen vuoksi.


title: Krisztián Vadócz

text: Krisztián Vadócz (s. 30. toukokuuta 1985 Budapest, Unkari) on unkarilainen jalkapalloilija. Hän edustaa alankomaalaista NEC Nijmegeniä ja on pelipaikaltaan keskikenttäpelaaja.


title: Krisztián Vadócz

text: Vadócz teki ensiesiintymisensä ammattilaisurallaan 17-vuotiaana kotikaupunkinsa Budapest Honvédissa. Kesällä 2005 hän siirtyi ranskalaisseura Auxerren reservijoukkueeseen, mutta ei lopulta koskaan noussut seuran edustusjoukkueeseen. Vuonna 2007 hän pelasi puolikkaan kauden lainasopimuksella Motherwellissa.


title: Krisztián Vadócz

text: Kesäkuussa 2007 Vadócz teki sopimuksen NEC Nijmegenin kanssa. Hän oli kuului yhden pelaamansa kauden aikana joukkueen luottopelaajiin, kun se sijoittui lopulta sarjassa sijalle kahdeksan. Seuraavana kesänä 2008 hän teki nelivuotisen sopimuksen espanjalaisseura Osasunan kanssa. Hän ei kuulunut ensimmäisellä kaudellaan joukkueen vakituiseen avauskokoonpanoon, vaan otteluita kertyi lähinnä hajanaisesti.


title: Krisztián Vadócz

text: Kaudella 2009–2010 Vadócz pelasi täsmälleen saman määrän (20) otteluita, kuin edellisellä kaudella. Hän onnistui maalinteossa kuitenkin tuplaten (4) edelliskauteen verrattuna.


title: Krisztián Vadócz

text: Vadócz teki ensiesiintymisensä Unkarin maajoukkueessa vuonna 2004. Ensimmäisen maalinsa maajoukkueessa hän teki 18. joulukuuta 2005 ystävyysottelussa Antigua ja Barbudaa vastaan.


title: Escape the Fate (albumi)

text: Escape The Fate on Escape the Fate -yhtyeen kolmas studioalbumi. Se julkaistiin DGC/Interscopen kautta 2. marraskuuta 2010. Albumin on tuottanut Don Gilmore, joka on työskennellyt aikaisemmin muun muassa Bullet For My Valentinen ja Linkin Parkin kanssa. Albumin ensimmäinen single on ”Issues”. Yhtye julkaisi 29. elokuuta 2010 uuden kappaleen nimeltä ”Massacre”. 14. syyskuuta ”Issues” julkaistiin radioihin. Kappaleesta ilmestyi myös video 28. syyskuuta. Albumi on kerännyt hyvin paljon positiivista palautetta useilta kriitikoilta ja albumia pidetään post-hardcoren murtona. Albumi nousi Billboardin listalle sijalle 25 myyden 18 000 kappaletta ja on Escape The Faten parhaiten menestynyt albumi tähän mennessä. Tammikuun 15. vuonna 2011 mennessä albumi on myynyt jo yli 50 000 kopiota.


title: Vision and Voice

text: Vision and Voice on Vaderin konserttivideo, joka on julkaistu vuonna 1998.


title: Yhdysvaltain avoin tennisturnaus 2010

text: Vuoden 2010 Yhdysvaltain avoin tennisturnaus pelattiin 30. elokuuta – 13. syyskuuta 2010 New Yorkissa. Miesten kaksinpelin mestaruutta puolustava Juan Martín del Potro ei loukkaantumisen takia osallistunut turnaukseen. Naisten kaksinpelin hallitseva mestari oli Kim Clijsters, joka uusi mestaruutensa voittamalla finaalissa Vera Zvonarjovan. Miesten mestaruuden voitti ensimmäistä kertaa Rafael Nadal, joka voitti finaalissa Novak Đokovićin.


title: Yhdysvaltain avoin tennisturnaus 2010

text: Miesten kaksinpelin loppuottelu ja naisten nelinpelin loppuottelu siirtyivät sateen takia maanantaille.


title: Yhdysvaltain avoin tennisturnaus 2010

text: Huippupelaajista turnauksesta jäivät pois seuraavat pelaajat: Juan Martín del Potro, Jo-Wilfried Tsonga, Justine Henin ja Serena Williams.


title: More Vision and the Voice

text: More Vision and the Voice on Vaderin konserttivideo, joka on julkaistu DVD:lle vuonna 2002.Musiikkivideot


title: More Vision and the Voice

text: Muut


title: 160 Una

text: 160 Una on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1876. Nimensä pikkuplaneetta sai yhden Edmund Spenserin "The Faerie Queene"-teoksen henkilön mukaan. Unan läpimitta on noin 81 kilometriä ja se pyörähtää akselinsa ympäri noin 5,61 tunnissa.


title: Blomqvist-Nyberg

text: Blomqvist-Nyberg oli ensimmäinen Suomessa rakennettu harrasterakenteinen lentokone. Vuosina 1925–1926 rakennettu kone oli kaksipaikkainen, ylätasoinen nestejäähdytetyllä rivimoottorilla varustettu yleisilmailukone. Sen lentonopeus oli noin 160 km/h.


title: Blomqvist-Nyberg

text: Emil Nyberg kiinnostui Santahaminassa vuonna 1918 mekaanikkona toimiessaan lentokoneista ja sai Atte Blomqvistin avukseen. Yhdessä he alkoivat vuonna 1925 suunnitella ja rakentaa lentokonetta Sääksmäessä.


title: Blomqvist-Nyberg

text: 220-hevosvoimaisen Hispano-Suiza-moottorin hankinta oli suunnittelun lähtökohta. Rakentamiseen haettiin lupaa viranomaisilta Helsingistä, tuolloin ohje oli rakentaa kone ja lentää se rekisteröintiä varten Helsinkiin. Lujuuslaskuja yms. ei juuri tehty. Mitoitus oli konservatiivista, esimerkiksi siipisalko umpikoolinkia ja siipien muotolevyt suhteellisen paksua vaneria.


title: Blomqvist-Nyberg

text: Rakentaminen kesti vain kolme kuukautta. Ensin koneella tehtiin lumelta rullauskokeita, mutta ilmaan noustuaan kone vaurioitui laskussa.


title: Blomqvist-Nyberg

text: Ilmavoimat kutsui suunnittelijat Uttiin lentokoulutukseen. Keväällä 1926 konetta lähdettiin lentämään Helsinkiin. Hämeenlinnan kohdalla jäähdyttäjä alkoi vuotaa moottorin tärinöiden vuoksi. Se korjattiin ja pakkolaskun telinevaurio. Tikkurilan kohdalla koneesta tuli öljynsekaista vettä ulos ja pakkolasku johti koneen tuhoon. Konetta ei korjattu. Myöhemmin kone entisöitiin ja se on esillä Suomen ilmailumuseossa.


title: Liu Yongqing

text: Liu Yongqing (s. 1940) on Hu Jintaon, Kiinan entisen presidentin, aviopuoliso. Yongqing ei ole ollut Kiinan hallinnossa mukana.


title: Kansainvälinen rauhanlähetysliike

text: Kansainvälinen rauhanlähetysliike () on yhdysvaltalaisen Father Divinen (n. 1876-10. syyskuuta 1965) perustama uskonnollinen liike. father Divine tuli tunnetuksi erityisesti väitteestään, jonka mukaan hän olisi Isä Jumala.


title: Kansainvälinen rauhanlähetysliike

text: Father Divinen varhaisista vuosista ei ole varmoja tietoja. Eräiden vahvistamattomien tietojen mukaan hänen alkuperäinen nimensä olisi ollut George Baker. Hänen arvellaan syntyneet Yhdysvaltain etelävaltioissa, luultavimmin Georgiassa 1870-luvulla. Hänen vanhempansa ovat melkoisella varmuudella olleet entisiä neekeriorjia. Hän toimi aluksi baptistiseurakunnassa. Vuonna 1907 hän liittyi erään Samuel Morris -nimisen baptistisaarnaajan seuraajaksi, joka erään saarnansa aikana oli julistanut olevansa Jumala ja joka tämän perusteella oli erotettu seurakunnasta. Morris alkoi kutsua itseään nimellä Father Jehovia (Jumalaa kutsutaan erityisesti englanninkielisessä maailmassa usein nimellä Jehova). Vuonna 1912 Father Divine julisti itse olevansa Isä Jumala, katkaisten samalla välinsä Father Jehoviaan. Päätökseen lienee vaikuttanut Father Divinen oman kutsumustietoisuuden ohella hänen seuraajiensa hänelle osoittama syvä uskonnollinen kunnioitus.


title: Kansainvälinen rauhanlähetysliike

text: Father Divine toimi aluksi (vuosina 1912-1914) Georgiassa, jossa hän kokosi ympärilleen pienen joukon afroamerikkalaisia kannattajia. 1913 hänet pidäettiin ja tuomittiin 40 päivän kahlerangaistukseen. Tämän jälkeen useat paikalliset saarnaajat yhdessä Father Divinen ryhmään liittyneiden naisten aviomiesten kanssa yrittivät saada Father Divinen teljetyksi mielisairaalaan, julistaen tämän olevan mielenvikainen. Hänet kuitenkin todettiin psyykkisesti terveeksi. Vastustuksen vuoksi Father Divine siirtyi pohjoiseen, New Yorkin osavaltioon. Hän asettui asumaan ensin Brooklyniin ja sitten Sayvilleen Long Islandille. Vuonna 1919 hän omaksui nimen Reverend Major Jealous Divine. Hänen seuraajansa alkoivat kutsua häntä nimellä Father Divine.


title: Kansainvälinen rauhanlähetysliike

text: Vuonna 1932 Father Divine tuomittiin rauhanhäirinnästä vuoden vankeuteen ja 500 dollarin sakkoihin. Tuomarin mukaan Father Divine oli uskonnollinen huijari ja uhka yhteiskunnalle. Father Divinen tuominnut tuomari kuoli sydänkohtaukseen viisi päivää tuomionluvun jälkeen, mikä Father Divinen kannattajat tulkitsivat Jumalan rangaistukseksi. Pian tämän jälkeen Father Divine vapautettiin valituksen seurauksena. Vapauttamisensa jälkeen Father Divine siirtyi kannattajineen Harlemiin, New Yorkiin. Oikeudenkäynti ja tuomio toivat Father Divinelle runsaasti näkyvyyttä, ja hänen puhetilaisuuksiinsa osallistui kymmeniä tuhansia sanankuulijoita.


title: Kansainvälinen rauhanlähetysliike

text: Father Divinen liike oli kasvanut tuntuvasti jo Sayvillen kaudella, ja mukaan oli tullut myös valkoihoisia keskiluokan edustajia. Father Divine oli organisoinut kannattajansa löyhäksi yhteenliittymäksi, joka sai nimen Kansainvälinen rauhanlähetysliike (International Peace Mission Movement). Liikkeellä oli seurakuntia New Yorkin ja New Jerseyn osavaltioihin. Harlemin vuosien aikana liike kasvoi voimakkaasti. Liike levisi useisiin Yhdysvaltain osavaltioihin sekä Ranskaan, Sveitsiin, Kanadaan ja Australiaan. Liikkeen kannattajamäärää ei tiedetä, mutta sillä oli arviolta muutama kymmenen tuhatta kannattajaa.


title: Kansainvälinen rauhanlähetysliike

text: Vuonna 1942 Father Divine muutti Philadelphiaan, Pennsylvaniaan. Vuonna 1946 Father Divine solmi uuden avioliiton itseään huomattavasti nuoremman valkoihoisen kanadalaisen Edna Rose Ritchingsin kanssa. Father Divine rauhoitteli järkyttyneitä seuraajiaan todeten tämänkin avioliiton olevan puhtaasti hengellinen. Samoin hän selitti sen kuvaavan ihmisrotujen yhdistymistä. Hän saattoi myös selittää uuden vaimonsa olevan uudelleen maan päälle tullut Peninniah. Myöhemmin Ritchings tunnettiin liikkeessä nimellä "Mother S. A. Divine". Father Divine puolusteli avioliittoaan myös siten, että se oli Ilmestyskirjassa kerrottujen taivaallisten häiden täyttymys. Tämän takia Father Divinen ja hänen vaimonsa hääpäivästä 24. kesäkuuta tuli rauhanlähetysliikkeen suuri juhlapäivä, taivaallisten häiden vuosipäivä.


title: Kansainvälinen rauhanlähetysliike

text: 1950-luvulla Father Divinen rauhanlähetysliike alkoi hajaantua ja pienentyä. Hän esiintyi enää harvoin julkisuudessa korkean ikänsä ja huonon terveytensä takia. Syyskuun 10. päivänä 1965 hän kuoli luonnollisista syistä omistamallaan maatilalla.


title: Kansainvälinen rauhanlähetysliike

text: Liikkeen ydinjoukko omisti sille aikansa ja rahansa. Father Divine organisoi saamiensa lahjoitusten avulla laajan hyväntekeväisyystoiminnan, jossa 1930-luvun laman kurjistamat ihmiset saivat ilmaista ruokaa ja vaatelahjoituksia. Hän osti Harlemista asuintaloja, joissa ihmiset voivat asua hyvin huokealla. Samoin hän hankki liikkeen omistukseen orpo- ja vanhainkoteja.


title: Kansainvälinen rauhanlähetysliike

text: Father Divine perusti rauhanlähetysliikkeen yhteyteen myös laajan yritysryppään. Liike omisti kauppaliikkeitä, ravintoloita, pesuloita, vaatetehtaita, elintarviketehtaita jne. Koska Father Divinen kannattajat työskentelivät niissä vapaaehtoispohjalla tai vain nimellistä korvausta vastaan, olivat niiden valmistavat tuotteet usein huomattavan edullisia. Father Divine hankki omistukseensa myös useita laman konkursiin ajamia hotelleja, joita hän nimitti "taivaiksi". Koska myös hotelleissa työskenneltiin usein vapaaehtoisperiaatteella, oli niissä yöpyminen hyvin edullista.


title: Kansainvälinen rauhanlähetysliike

text: Father Divinen rauhanlähetysliikkeellä oli myös omat "luvatut maansa" eli liikkeen hankkimat tai sille lahjoitetut farmit. Farmeilla työskenteli liikkeen jäseniä, ja ne tuottivat korkeatasoisia elintarvikkeita myytäviksi liikkeen omistamissa kaupoissa tai ravintoloissa.


title: Kansainvälinen rauhanlähetysliike

text: Kansainvälinen rauhanlähetysliike oli löyhästi organisoitu, se keskittyi lähinnä Father Divinen persoonan ympärille. Liikkeellä oli Yhdysvaltojen lisäksi kannattijia ainakin Kanadassa, Australiassa, Ranskassa, Sveitsissä ja Saksassa. Suurin osa liikkeen kannattajista oli suhteellisen varattomia ja alemmista yhteiskuntaluokista peräisin oleviaafroamerikkalaisia, mutta mukana oli myös valkoihoisia ja koulutetumpaa väestöä.


title: Kansainvälinen rauhanlähetysliike

text: Liikkeellä oli suuri määrä kannattajia ja sympatisoijia, mutta sen ydinjoukko oli melko pieni. He luovuttivat liikkeen käyttöön itsensä ja omaisuutensa. He työskentelivät yleensä liikkeen omistamista liikeyrityksissä ja saivat asua ilmaiseksi liikkeen omistamissa hotelleissa eli "taivaissa". Heille tarjottiin myös ateriat liikkeen ravintoloissa. Liikkeen ydinjoukkoa koskivat Father Divinen sanelemat korkeat moraalimittapuut. He eivät saaneet juoda alkoholijuomia, polttaa tupakkaa tai pelata uhkapelejä. He eivät liioin saaneet ottaa vastaan lahjoja, lahjuksia tai esimerkiksi juomarahoja. Liikkeen ydinjoukolta odotettiin myös sopivaa kielenkäyttöä ja kiroilun välttämistä. Heidän edellytettiin elävän seksuaalisessa pidättyväisyydessä, myös avioituneiden jäsenten. Tämän takia liikkeen hotelleissa oli eri kerrokset miehille ja naisille. Kiellettyä oli myös "sukupuolten sopimaton sekoittaminen", mikä tarkoitti esimerkiksi vastakkaisen sukupuolen vaatteisiin pukeutumista tai miesten käyttämiä koruja ja ehostusta.


title: Kansainvälinen rauhanlähetysliike

text:
Liikkeellä oli myös kannattajia, jotka jatkoivat päivätöissään ja elivät normaalia perhe-elämää. Heidänkin odotettiin antavan liikkeelle lahjoituksia ja tekevän työtä liikkeen hyväksi.
Father Divine ei koskaan esittänyt oppiaan systemaattisessa muodossa, vaan se on rekonstruoitava hänen pitämistään puheista ja saarnoista. Kuten todettua, Father Divine kertoi olevansa itse ruumiillistunut Isä Jumala. Hän ei siis vain edustanut Jumalaa tai julistanut hänen tahtoaan, vaan hän oli itse Jumala ihmishahmossa. Toisinaan hän saattoi tosin erottaa iankaikkisen, näkymättömän Jumalan itsestään selittäen olevansa vain Jumalan maanpäällinen ruumiillistuma, ajan ja paikan rajojen sitoma. Samanlaisen erotuksen hän saattoi tehdä myös Jeesuksen ja Kristuksen välillä. Hänestä Kristus oli Jumalan poikaa taivaassa, Jeesus nasaretilainen taas hänen maanpäällinen ruumiillistumansa.


title: Kansainvälinen rauhanlähetysliike

text: Oman toimintansa Father Divine tulkitsi Jumalan valtakunnan luomiseksi maan päälle. Hänen rauhanlähetysliikkeensä tarjoamat ilmaiset ateriat sekä hyvin huokeat palvelut ja majoitukset olivat merkki Jumalan rakastavasta tahdosta. Ne osoittivat, ettei taivaallinen Isä ole kitsas. Father Divine katsoi luovansa uuden ihmisperheen, jossa rodulliset, sosiaaliset ja yhteiskunnalliset raja-aidat kaadettiin ja toteutettiin uutta ihmisyyttä. 1930-luvulta alkaen aluksi poliittisesti sitoutumaton liike alkoi tehdä työtä rotuerottelua vastaan ja tasa-arvolainsäädännön puolesta. Täten se on nähtävissä 1960-luvun ihmisoikeustaistelun esikuvana.


title: Kansainvälinen rauhanlähetysliike

text: Father Divine siteerasi puheissaan paljon Raamattua, olihan se hänen puhettaan menneille sukupolville. Hänen kannattajansa uskoivat kuulevansa hänen puheissaan Jumalan äänen, ne olivat Isän Jumalan puhetta tälle ajalle. Kaikki hänen pitämänsä puheet merkittiin muistiin ja julkaistiin liikkeen omistamassa "The New Day" -lehdessä.


title: Kansainvälinen rauhanlähetysliike

text: Opillisesti Father Divinen julistus perustui perinteiseen protestanttiseen uskontulkintaan. Katumus, parannus, uskoontuleminen ja pyhityskilvoittelu olivat tärkeällä sijalla hänen julistuksessaan. Erityisen tärkeänä hän piti syntien ja väärintekojen mahdollisimman täydellistä sovittamista ennen liikkeeseen sitoutumista. Parannuksentekoon kuuluivat esimerkiksi pientenkin anastettujen esineiden palauttaminen.


title: Kansainvälinen rauhanlähetysliike

text: Father Divinen ajattelu muistutti monessa suhteessa "uutta ajattelua" ("New Thought"). Sen mukaan ihmisen tuli ajatella positiivisti itsestään ja muista. Positiivinen ajattelu poisti vaikeuksia elämästä ja auttoi ihmistä parantamaan asemiaan myös yhteiskunnallisesti. Sitä vastoin negatiivinen ajattelu johti ihmisen entistä suurempaan epätoivoon ja myös yhteiskunnallisesti kurjuuteen ja köyhyyteen.


title: Kansainvälinen rauhanlähetysliike

text: Yhteiskunnallisesti Father Divinen rauhanlähetysliike kannatti kapitalismia. Se vastusti muiden muassa valtion sosiaaliohjelmia ja yhteiskunnallisia sairausvakuutuksia. Koska father Divine sanoi itse kantavansa huolta seuraajistaan, hän vastusti näiden hankkimia henkivakuutuksia tai muita sairausvakuutuksia. Nämä osoittivat hänestä uskonpuutetta. Rauhanlähetysliikkeelle oli ominaista myös amerikkalaisuuden korostus. Amerikan Yhdysvalloissa vallitsi sen mielestä sellainen vapaus, jossa Jumala haluaa kansansa elävän. Nimensä mukaisesti rauhanlähetysliike halusi tehdä myös työtä rauhan hyväksi, vaikka se ei ollutkaan pasifistinen.


title: Kansainvälinen rauhanlähetysliike

text: Kansainvälisellä rauhanlähetysliikkeellä ei ollut perinteisen tapaisia jumalanpalvelusmenoja. Liike ei järjestänyt kasteita tai ehtoollisenviettoa, vaikka osa sen jäsenistä saikin nämä muista uskonnollisista yhteisöistä.


title: Kansainvälinen rauhanlähetysliike

text: Liikkeen jumalanpalveluselämä rakentui pitkälti Father Divinen esiintymisten ympärille. Erityisen vaikuttavia ja koskettavia olivat liikkeen suuret "kommuunioateriat", jotka ilmeisesti miellettiin osaksi perinteisen ehtoollisen vastineeksi. Ne olivat Father Divine järjestämiä suuria juhla-aterioita, joihin saattoi ottaa osaa satoja ihmisiä. Alussa nämä olivat maksuttomia, myöhemmin osanottajilta alettiin periä muutaman kymmenen sentin muodollinen korvaus. Juhlan aluksi Father Divine asettui kunniapaikalle kannattajiensa keskelle, ja hänelle soitettiin musiikkia (yleensä jazzia). Tämän jälkeen esille tuotiin ruokalaji toisensa perään, jotka Father Divine ensin siunasi ja lähetti sitten eteenpäin. Aterian yhteydessä Father Divine puhui kannattajilleen, laulettiin hengellisiä lauluja ja kannattajat pitivät todistuspuheenvuoroja.


title: Kansainvälinen rauhanlähetysliike

text: Aterioilla oli, paitsi yhteenkuuluvuutta lujittava funktio, myös vertauskuvallinen merkitys. Ne kuvasivat sitä yltäkylläisyyttä, jonka Isän Jumalan hallinto oli tuova maailmaan.


title: Kansainvälinen rauhanlähetysliike

text: Father Divinen kuoleman jälkeen 1965 hänen leskensä Mother S. A. Divine otti liikkeen johtoonsa. Se kuitenkin pieneni tasaisesti. Liike joutui luopumaan suuresta osasta omaisuuttaan kannattajien vähetessä ja ikääntyessä. Viimeinen liikkeen omistama hotelli myytiin 2006. Se omistaa kuitenkin edelleen esimerkiksi Father Divinen talon Sayvillessä ja joitakin farmeja.


title: Kansainvälinen rauhanlähetysliike

text: Vuonna 2010 liike on yhä olemassa, ja Mother Divine johtaa sitä. Sillä on seurakuntia New Yorkin, New Jerseyn ja Kalifornian osavaltioissa. Seurakunnat eivät muodosta yhtenäistä organisaatiota, vaan ne ovat itsenäisiä. Niiden jäsenet kuuntelevat Father Divinen vanhoja nauhoitettuja puheita tai tutkivat niitä kirjoituksina, etsien elämälleen suuntaa ja vastauksia. Liikkeen kannattajien nykyistä määrää ei tiedetä.


title: Night of the Apocalypse

text: Night of the Apocalypse on Vaderin konserttivideo, joka on julkaistu DVD:lle vuonna 2005.


title: Night of the Apocalypse

text: Krakova, Łeg Studio, 2003


title: Night of the Apocalypse

text:
Metalmania 2003, Katowice, Spodek, 5. huhtikuuta 2003

Slipknotin & Metallican keikkasoittajana, Stadion Śląski, Chorzów, 31. toukokuuta 2004


title: Night of the Apocalypse

text: Muuta


title: Marcin Nowak

text: Marcin Nowak (s. 17. lokakuuta 1975 Tarnów, Puola) on puolalainen basisti, kitaristi ja laulaja. Hän on soittanut bassoa mm. Vaderissa ja Behemothissa.


title: Marcin Nowak

text: Spinal Cord


title: Marcin Nowak

text: Crucified Mortals


title: Marcin Nowak

text: Dies Irae


title: Marcin Nowak

text: Devilyn


title: Marcin Nowak

text: Virgin Snatch


title: Marcin Nowak

text: Behemoth


title: Marcin Nowak

text: Vader


title: Marcin Nowak

text: Condemnation


title: Italiaa aloittelijoille

text: Italiaa aloittelijoille on Lone Scherfigin käsikirjoittama ja ohjaama dogmaelokuva, joka sai Berliinin elokuvafestivaaleilla neljä palkintoa.


title: Italiaa aloittelijoille

text: Elokuva kertoo kuudesta yksinäisestä tanskalaisesta, rakkautta etsivästä ihmisestä, joiden kohtalot kietoutuvat yhteen italian kurssilla ja sen huipentumana järjestettävällä Venetsian-matkalla.


title: Ripcord

text: Ripcord, käytetään myös nimeä Rip Cord on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1984 "A Real American Hero" -lelusarjassa.


title: Ripcord

text: Ripcord syntyi Columbusissa, Ohiossa ja liittyi lukion jälkeen Yhdysvaltain ilmavoimien kuuluvaan Civil Air Patroliin, jossa hän kiinnostui laskavarjolla hyppäämisestä. Sittemmin Ripcord värvättiin G.I. Joen ryhmään laskuvarjojoukkoihin, jossa hänen toinen erikoisala on räjähteet. Ripcord on myös erikoistunut käyttämään seuraavia aseita; M16, Colt M1911, Carl Gustav m/45 ja FN Browning High Power. Ripcord on sotilasarvoltaan alikersantti.


title: Ripcord

text: Ripcord esiintyy IDW Publishingin kustantamassa G.I. Joe -sarjakuvassa. Hahmo perustuu elokuvaversioon, jossa se on afroamerikkalainen sotilas, joka haluaa lopettaa laskuvarjohyppäämisen ja siirtyä lentäjäksi.


title: Ripcord

text: Gregg Berger ääninäytteli Ripcordia vuonna 1984 animaatiosarjassa . Hahmolla oli lähinnä taustarooli sarjan kolmessa viimeisessä jaksossa. Vasta sarjan päätösjaksossa "Amusement Park of Terror", Ripcordilla oli puherooli.


title: Ripcord

text: Gregg Berger ääninäytteli Ripcordia vuonna 1985 animaatiosarjassa Action Force.


title: Ripcord

text: Ripcord vieraili sarjassa neljän jakson verran, jossa se nähtiin ensimmäisen kerran 1. tuotantokauden alussa. Hänet siepattiin yhdessä Muttin ja tämän koiran Junkyardin kanssa kesken lentokoneesta tehdyn koehyppäyksen aikana. Heidät vietiin Cobran tukikohtaan, jossa Cobra Commander kokeili uutta eläinten hallintalaitetta Muttin koiraan. He päästivät Muttin karkuun Cobran mielenhallinnassa olleen koira perässään. Sillä välin Ripcord vietiin tyrmään käsikahleista kiinni seinään. Sillä välin Scarlett sattuman kautta joutui Ripcordin kanssa tyrmään yritettyään valeasun kautta saada selville tarkempaa tietoa Cobran suunnitelmista. Scarlettin hätäkutsun avulla Snake Eyes ja Spirit pelastivat Ripcordin ja Scarlettin, jotka pääsivät pakenemaan tyrmästä ja estämään Cobran aikeet.


title: Ripcord

text: Steve Blum ääninäytteli Ripcordia vuoden 2009 animaatiosarjassa .


title: Ripcord

text: Ripcord nähtiin sarjassa ensimmäisen kerran kuudennessa jaksossa, jossa hän auttoi Wild Billin ohjaamassa lentoaluksessa Airbornen kanssa Duken ja Scarlettin laskuvarjovarustuksen kanssa. Ripcord samalla muistutti Dukea ettei varusteita ole vielä kunnolla kokeiltu tämän kaltaista tehtävää varten. Duke ja Scarlett matkasivat Omskissa sijainneeseen Cobran ohjusasemalle. Ripcord palasi myöhemmin takaisin Omskiin huomattuaan suuren energia purkauksen. Hän otti radion kautta yhteyttä Dukeen ja kertoi saavansa heidät pois löydettyään turvallisen alueen leijua lentoaluksellaan rakennuksen yllä. Aluksessa Ripcord ilmoitti Dukelle kaiken mitä tapahtui muualla sillä välin, kun Duke suoritti omaa tehtäväänsä Omskissa Scarlettin kanssa.


title: Ripcord

text: Khary Payton ääninäytteli Ripcordia G.I. Joe: Renegadesissa.


title: Ripcord

text: Ripcord on afroamerikkalainen G.I. Joe laskuvarjojääkäri. Hänet komennettiin Duken johtamaan tulokasjoukkoon, johon kuuluivat Scarlett, Roadblock ja Tunnel Rat. Heidän tehtävänä oli kerätä tietoa Cobran farmaseuttiyhtiöstä. Tehtävä epäonnistui osittain ja Ripcord oletettiin menettäneen henkensä räjähdyksessä, kun he yrittivät tuhota Cobran Bio-Viperit.


title: Ripcord

text: Myöhemmin kävi ilmi, että Ripcord oli selvinnyt räjähdyksestä paettuaan viime hetkellä. Cobran joukot olivat siepanneet hänet ja käyttäneet koehenkilönä luodessaan Anaconda virusta. Joen joukot löysivät hänet Cobran lääkintälaitoksesta, jossa hän kärsi muistin menetyksestä.


title: Ripcord

text: Marlon Wayans esitti Ripcordia vuoden 2009 elokuvassa .


title: Ripcord

text: Ripcord esiteltiin elokuvassa afroamerikkalaisena Yhdysvaltain armeijan sotilaana, joka liittyi ystävänsä Duken kanssa G.I. Joen joukkoihin, jotka pelastivat heidät Cobran joukkojen yllätyshyökkäyksestä. Ennen G.I. Joeen liittymistä Ripcord halusi pyrkiä lentäjäksi ja yritti suostutella Dukea mukaan, joka halusi pysyä jalkaväen joukoissa. G.I. Joen joukoissa hän sai tehtäväksi yhdessä Duken kanssa lähteä estämään Baronessia ja Storm Shadowta, jotka matkasivat Pariisiin varastaessaan sitä ennen heidän hallussaan olleet hiukkasydinkärjet. Ripcord ja Duke saivat käyttöönsä erikoissota-asut, joilla he jahtasivat Heavy Dutyn ja Scarlettin avustuksella. Tehtävän päätteeksi he onnistuivat juuri ja juuri pelastamaan Pariisin isommilta tuhoilta, mutta Duke joutui siepatuksi. Ripcord matkaa yhdessä G.I. Joen erikoisjoukon kanssa kohti pohjoisnavalla sijaitsevaa McCallumin MARS tukikohtaa pelastaakseen Duken. Scarlett siirtyy ohjeistamaan Breakerin kanssa Ripcordia, joka lähti tuhoamaan kaksi nanohiukkasydinkärkiohjusta MARS tukikohdassa olleen prototyyppiversio hävittäjällä.


title: Suuri pueblokapina

text: Suuri pueblokapina oli nykyisen New Mexicon alueella asuneiden pueblo-intiaaneina tunnettujen heimojen monilta eri suunnilta tekemä samanaikainen hyökkäys Uutta-Espanjaa vastaan. Kansannousu tapahtui elokuussa 1680, ja se päättyi espanjalaisen kolonisaation hetkelliseen murskautumiseen.


title: Suuri pueblokapina

text: Juan de Oñaten 1600-luvun alussa perustama espanjalainen siirtokunta kasvoi hitaasti. San Juan de los Caballeros nousi espanjalaisten ensimmäiseksi keskukseksi Rio Granden varrelle. Väestön lisääntyessä zuni-intiaanien alueella oleviin puebloihin alettiin rakentaa lähetysasemia ja kirkkoja. Espanjalaisen käytännön mukaan myös alueella asuvat ihmiset kuuluivat maan omistajalle. Tämän vuoksi zunit ja monet muut heimot alistettiin maaorjiksi. Espanjalaisten julma käytös pelotti intiaaneja ja aiheutti myös vihaa. Zunit surmasivat joitakin lähetyssaarnaajia, mutta Uuden-Espanjan kurinpidolliset toimet saivat muut intiaanit pysymään rauhallisina.


title: Suuri pueblokapina

text: Alueelle pohjoisesta tunkeutuneet intiaanit tekivät ryöstöretkiä paikallisten pueblokylien ja espanjalaisten keskuuteen. Hyökkääjiä alettiin kutsua zunien kielisellä nimellä "apachu" (apassi), joka tarkoitti ”vihollista”. Vuoden 1660 kuivuus, nälänhätä ja rutto pahensivat elämää puebloissa ja apassien iskut täydensivät tuhon. Uuden-Espanjan varakuningas vangitutti pueblojen uskonnollisia johtajia ”näiden ainaisen valittamisen” ja heidän harjoittamansa "kachina"-tanssin takia. Tanssiin kuuluneet naamiot tuhottiin ja uskonnollisen rituaalin harjoittajat vangittiin. Useimmat tanssijat tuomittiin noituuden harjoittamisesta julkiseen ruoskimiseen Santa Fen torilla, ja osa tanssijoista sai hirttotuomion. Eräs vangituista henkimiehistä, joka vapautettiin, oli tewa-intiaani Popé. Hän päätti kostaa paikallisten intiaanien kokemat nöyryytykset ja organisoi kapinan alistajiaan vastaan.


title: Suuri pueblokapina

text: Popé valmisteli huolellisesti hankettaan espanjalaisia vastaan. Kesällä 1680 hänen sanomansa tulevasta kansannoususta kulki etelään ja länteen kaikkien pueblojen asukkaille kuten hopeille, zuneille ja taoseille. Myös moniin paikallisiin ryöstöretkiin osallistuneet apassit saivat tiedon Popén suunnitelmasta. Ensimmäisen kerran elämässään pueblot muodostivat yhtenäisen poliittisen yksikön. Kielellisistä eroavaisuuksistaan ja pitkistä etäisyyksistä huolimatta yhteistyö toimi tarkasti eri suunnilta kohdistettujen samanaikaisten hyökkäysten muodossa. Osa espanjalaisista oli muualla Popén soturien tunkeutuessa heidän asutuksilleen. Yksi pueblo toisensa jälkeen liittyi hyökkääjien joukkoon. Kaukaisemmatkin intiaaniyhteisöt yhtyivät kapinaan ja tuhosivat haciendat ja lähetysasemat. Kuolleet papit koottiin kirkkojen alttareille ja poltettiin intiaanien tanssiessa perinteisiä tanssejaan, jotka Uuden-Espanjan papisto oli kieltänyt.


title: Suuri pueblokapina

text: Elokuun puolivälissä 1680 kapinalliset piirittivät Santa Fen. Kaupungin noin tuhat asukasta eivät kyenneet torjumaan hyökkääjien ylivoimaa, vaan pakenivat etelään ja pysähtyivät vasta nykyisen El Pason kohdalla. Kaikki espanjalaisten asumukset ja heidän omaisuutensa pueblojen alueilla tuhottiin. Kansannousussa menehtyi arviolta 400–500 henkeä eli noin viidennes espanjalaista. Espanjalaiset arvioivat kapinoivia intiaaneja olleen noin 2 500. Kristinuskoon kastettujen intiaanien saama väärä usko pestiin pois rituaalisesti yuccan mehulla. Espanjalaiset yrittivät valloittaa menettämänsä alueet takaisin seuraavien vuosien aikana. Nykyisen Albuquerquen seuduilla käydyt kolme taistelua vuosina 1681–1682 päättyivät intiaanien voittoon.


title: Suuri pueblokapina

text: Vaikka kapina ja niitä seuranneet puolustustaistelut olivat selkeitä voittoja puebloille, he eivät kyenneet hyödyntämään saamaansa etua. Espanjalaisten poissaolo lisäsi apassien ja navajojen ryöstöretkiä New Mexicossa ja pueblot eivät pystyneet vastaamaan vihollistensa toistuviin hyökkäyksiin. Suuret määrät Uuden-Espanjan siirtokunnalta jääneitä hevosia joutui apassien haltuun tai kulkeutui pohjoisimpien tasankojen heimoille.


title: Suuri pueblokapina

text:
Popén saavuttama ihailu ja kansansuosio kääntyivät nopeaan laskuun. Hän järjesti kurituksia niille, jotka puhuivat espanjaa, olivat ottaneet espanjalaisen nimen tai käyttivät näiden jälkeenjättämiä työvälineitä kuten auraa. Nämä hänessä ilmenneet autoritaariset piirteet, jotka oli omittu espanjalaisilta, vieraannuttivat kansan hänestä. Taos-, keres- ja pecos-intiaanien kylät säilyivät Popélle uskollisina, mutta muut jokilaaksossa asuvat pueblot eivät taipuneet hänen kasvavan diktatuurinsa alle, ja vahva pueblojen liitto hajosi keskinäisiin sotiin.
Pohjois-Amerikan itäosien valloituksesta kiinnostunut Uusi Ranska harkitsi 1600-luvun lopulla myös New Mexicon uudelleenasuttamista. Ehtiäkseen ennen ranskalaisia espanjalaiset lähettivät 1692 asialle Diego Francisco de Vargasin johtaman sotajoukon, joka pohjoisempaa tuotujen intiaaniliittolaistensa tukemana tunkeutui El Pasoon ja nujersi siellä olevien pueblojen vastarinnan.


title: Suuri pueblokapina

text: Eteläisempien Rio Granden pueblojen asukkaat etsivät turvapaikkaa vuoristoisilta seuduilta lännessä ja ennakoivat Don Diegon joukkojen hyökkäykset. Vargas jatkoi matkaansa 12 vuotta aiemmin tuhotun Santa Fen seuduille, jossa heitä odotti tuhat puebloista paennutta intiaania. Näiden vastustus ei riittänyt espanjalaisten karkotukseen. Santa Festä tuli uudelleen New Mexicon pääkaupunki, ja pueblot joutuivat alistumaan samanlaiseen kohteluun, josta olivat onnistuneet kapinoimaan itsensä vapaaksi. Uuden Santa Fen rakentamisessa kiinnitettiin myös erityistä huomiota kaupungin turvallisuuteen ja sen puolustukseen liittyviin seikkoihin mahdollisten uusien pueblo-kapinoiden varalle.


title: ORP Warszawa (1920)

text: ORP Warszawa () oli Puolan laivaston Warszawa-luokan jokimonitori, joka palveli toisen maailmansodan alussa ennen uppoamistaan.


title: ORP Warszawa (1920)

text: Alus tilattiin 1920 kolmen sisaraluksensa kanssa Gdańskin telakalta. Alus laskettiin vesille 30. huhtikuuta nimellä "ORP Warszawa" ja se otettiin palvelukseen 13. elokuuta.


title: ORP Warszawa (1920)

text: Alus liitettiin palvelukseen Veikselin laivueen ensimmäiseen viirikköön. Se siirrettiin 1922 yhdessä sisaraluksensa "ORP Mozurin" kanssa Pinskin laivueeseen. Se liitettiin laivueen uudelleen järjestelyjen yhteydessä seuraavana vuonna taisteluosastoon. Vuosien 1925–1928 aikana aluksen toinen 100 millimetrin haupitsi korvattiin kahdella 75 millimetrin kanuunalla. Seuraavan kerran aluksen aseistusta muutettiin 1930, jolloin siitä poistettiin raskaan konekiväärin kasematti vasemmalta laidalta sekä vahvennettiin muiden pesäkkeiden suojaa.


title: ORP Warszawa (1920)

text: Aluksen kantavuutta parannettiin 1935–1937 kellukkein, kun aiemmissa muutostöissä lisääntynyttä uppoumaa pyrittiin pienentämään. Aluksen konehuoneen modernisointityöt aloitettiin jo vuotta aiemmin, mutta niitä ei todennäköisesti saatu valmiiksi ennen toisen maailmansodan puhkeamista.


title: ORP Warszawa (1920)

text: Alus osallistui toiseen maailmansotaan. Sen oma miehistö upotti aluksen 18. syyskuuta 1939. Aluetta hallinneet neuvostojoukot nostivat ja kunnostivat aluksen, minkä jälkeen se liitettiin Neuvostoliiton Dnieprin laivueeseen nimellä "Vitebsk". Aluksen aseistuksena oli kolme 76,2 millimetrin tykkiä sekä neljä raskasta konekivääriä. Saksan ilmavoimat upottivat syyskuussa 1941 aluksen Kiovan lähistöllä.


title: Soutu kesäolympialaisissa 2000

text: Vuoden 2000 kesäolympialaisten soutu järjestettiin 17. – 24. syyskuuta 2000 Sydney International Regatta Centressä Penrithissä, Australiassa. Tämä oli 23. kerta kun laji oli mukana olympialaisten ohjelmassa. Mukana oli 547 osanottajaa 51 eri maasta. Tapahtumia oli 14.


title: ORP Horodyszcze

text: ORP Horodyszcze oli Puolan laivaston Warszawa-luokan jokimonitori, joka palveli toisen maailmansodan alussa ennen uppoamistaan.


title: ORP Horodyszcze

text: Alus tilattiin tammikuussa 1920 kolmen sisaraluksensa kanssa Gdanskin telakalta. Alus laskettiin vesille 30. huhtikuuta nimellä "ORP Horodyszcze" ja se otettiin palvelukseen 1921.


title: ORP Horodyszcze

text: "Horodyszcze" osallistui kesällä 1923 sotaharjoituksiin Puckin lahdella. Alus liitettiin keväällä 1926 yhdessä sisaraluksensa "ORP Pinskin" kanssa Pinskin laivueeseen. Aluksen konehuoneen modernisointi oli luultavasti edelleen kesken toisen maailmansodan puhjetessa.


title: ORP Horodyszcze

text: Saksan hyokättyä Puolaan toisen maailmansodan alussa "Horodyszcze" osallistui sotatoimiin, kunnes sen miehistö upotti aluksen 1. lokakuuta.


title: ORP Horodyszcze

text: Neuvostojoukot nostivat 6. lokakuuta ja korjasivat aluksen, minkä jälkeen se liitettiin Dneprille sijoitettuun laivueeseen nimellä "Babrujsk".


title: Jaavanvireo

text: Jaavanvireo ("Pteruthius flaviscapis") eli aiemmalta nimeltään lepinkäistimali on Etelä-, Kaakkois- ja Itä-Aasiassa tavattava vireoihin kuuluva varpuslintu.


title: Jaavanvireo

text: Jaavanvireon ja muiden asisanvireoiden suvun lajien on pitkään luokiteltu kuuluvaksi timalien heimoon. Molekyylifylogeneettisten tutkimuksien perusteella niiden arvellaan kuitenkin olevan läheisempää sukua Amerikan mantereilla tavattaville vireoille.


title: Jaavanvireo

text: Kooltaan Jaavanvireo on 16–18 cm. Ruumiinrakenteeltaan laji on tukeva ja lyhytpyrstöinen. Koiras on selästään väriltään harmaa. Pää ja siivet ovat mustat ja siipisulkien kärjet ovat valkoiset. Siivissä on myös kastanjanruskea laikku. Silmäkulmajuovat ovat lajilla valkoiset. Naaras on selästään harmaa ja siivet ovat vihertävät. Naarasjaavanvireon vatsa on vaalean ruskehtava. Jaavanvireon nokka on lyhyt ja leveähkö.


title: Jaavanvireo

text: Jaavanvireon levinneisyysalue ulottuu Pakistanista Intiaan ja Kaakkois-Aasian maihin sekä Kiinaan. Linnun elinympäristöä ovat vuortenrinteiden tammea ja alppiruusuja kasvavat metsät ja sekametsät. Erityisesti laji liikkuu puiden latvustoissa. Jaavanvireon elinympäristöt sijaitsevat yleensä 800–2 200 metrin korkeudella merenpinnasta.


title: Jaavanvireo

text: Jaavanvireot liikkuvat pareittain. Laji käyttää ravintonaan hyönteisiä ja hämähäkkejä, joita se etsii korkealta puiden latvuksista. Jaavanvireot muodostavat usein sekaparvia drongojen kanssa. Myös linnun pesä on korkeassa puussa.


title: Louise

text: Louise on ranskalainen naisen etunimi, feminiinimuoto saksalaisperäisen Ludvig-nimen ranskalaisesta muunnoksesta Louis. Ruotsissa ja Suomessa nimestä on käytössä myös muunnokset Lovisa ja Loviisa. Nimi Louise esiintyy myös suomenruotsalaisessa kalenterissa, jonka mukaan Louisen nimipäivä on 25. elokuuta. Elokuuhun 2017 mennessä nimi on Suomessa annettu Väestörekisterikeskuksen tietojen mukaan 3 385 naiselle ja muutamalle miehelle.


title: Syyttäjä (televisiosarja)

text: Syyttäjä () on saksalainen rikossarja, jota on tuotettu vuodesta 2005 alkaen. Sarja on ZDF:n ja Odeon Filmin tuotantoa. Sarjaa on kuvattu seitsemän tuotantokautta, jaksoja on yhteensä 28.


title: Syyttäjä (televisiosarja)

text: Sarjan päähenkilö on syyttäjä Bernd Reuther (Rainer Hunold), joka palaa työn perässä vanhaan kotikaupunkiinsa Wiesbadeniin, josta hän on pysytellyt ikävien muistojen takia poissa jo vuosikymmeniä. Entisessä elämässään hän oli onnellinen, kunnes traaginen onnettomuus hajotti hänen perheensä. Reuther riitaantui myös silloin teini-ikäisen poikansa Thomasin (Marcus Mittermeier) kanssa. Isän poissaollessa pojasta on tullut poliisi, joka on ylennetty murharyhmän komisarioksi. Bernd Reutherin assistentti Corinna Nagold (Antje Schmidt) pyörittää syyttäjän toimistoa. Pojan murharyhmän tärkeät linkit ovat kollegat Kerstin Klar (Fiona Schwartz) ja Susanne Selbach (Radost Bokel).


title: Syyttäjä (televisiosarja)

text: Suomessa sarjaa on esittänyt aiemmin Yle TV2. Kesästä 2014 alkaen esityskanavana on Yle TV1, jonka ohjelmistoon saksalaisdekkarit siirtyivät vuoden 2014 alussa.


title: Julien Jousse

text: Julien Jousse (s. 21. tammikuuta 1986 Les Issambres) on ranskalainen moottoriurheilija. Hän on kilpaillut Formula Ford sarjassa vuosina 2002-2003, Ranskan Formula Renault luokassa vuosina 2004-06 ja Formula Renault 3.5 -luokassa vuosina 2007-08. Vuonna 2009 Jousse kilpaili F2-luokassa saavuttaen yhden voiton. Hän kilpaili myös Superleague Formula -sarjassa saavuttaen yhden palkintosijan. Jousse jatkaa sarjassa kaudella 2010. Hänen nuorempi veljensä Maxime Jousse on myös moottoriurheilija.


title: Robert Guérin

text: Robert Guérin (1876–1952) oli ranskalainen journalisti ja kansainvälisen jalkapalloliiton Fifan ensimmäinen puheenjohtaja.


title: Robert Guérin

text: Guérin työskenteli "Le Matin" -lehden toimittajana ja oli Union des Sociétés Françaises de Sports Athlétiques -urheiluliiton jalkapallojaoston sihteeri. Hän kutsui kokoon Fifan perustavan kokouksen, johon osallistui seitsemän jalkapalloliittoa. Guérin äänestettiin Fifan ensimmäiseksi puheenjohtajaksi 22. toukokuuta 1904 sen ensimmäisessä kongressissa Pariisissa. Hän toimi tehtävässä kaksi vuotta, joiden aikana Fifaan liittyi kahdeksan uutta liittoa. Hänen seuraajakseen valittiin englantilainen Daniel Burley Woolfall.


title: Samuli Simula

text: Samuli Jalmari Simula (21. marraskuuta 1891 Laitila – 25. kesäkuuta 1957 Helsinki) oli suomalainen maanviljelijä, talousneuvos ja maalaisliiton kansanedustaja. Hän kirjoitti myös Laitilan murteella pakinoita nimimerkillä "Laitilan vaari" ja toimi osuustoimintajärjestöjen puhujana.


title: Samuli Simula

text: Simula kävi kansakoulun ja 1912 maamieskoulun. Hän toimi maanviljelijänä Laitilassa ja hän oli Laitilan osuuskassan johtaja 1930–1939. Hän sai talousneuvoksen arvon 1951.


title: Samuli Simula

text: Simula oli kansanedustajana 1945–1951 edustaen Turun läänin eteläistä vaalipiiriä. Hän oli presidentin valitsijamiehenä vuosien 1950 ja 1956 presidentinvaaleissa sekä toimi Laitilan kunnanvaltuuston puheenjohtajana. Hänellä oli myös lukuisia luottamustehtäviä osuustoimintaliikkeessä, Pellervo-seurassa, Maatalousseurojen keskusliitossa ja Metsäliitossa.


title: Samuli Simula

text: Simulan vanhemmat olivat maanviljelijä Samuel Vilhelm Simula ja Maria Vilhelmiina Junnila, ja hän oli naimisissa vuodesta 1916 Tyyne Matilda Lundenin kanssa.


title: Samuli Simula

text: Samuli Simulan tyttären pojanpoika on perussuomalainen kaupunginvaltuutettu Vilhelm Junnila.


title: Samuli Simula

text: Samuli Simulan tyttären Sirkka Kytömäen (o.s. Simula) poika Jussi Kytömäki on Ylöjärven vihreiden kaupunginvaltuutettu, pojantytär on kirjailija ja vuoden 2014 Finlandia-ehdokas Anni Kytömäki.


title: Lauri Heisalo

text: Arvo Lauri Vuori, kirjailijanimeltään Lauri Heisalo, (10. helmikuuta 1884 Maaria – 28. lokakuuta 1957 Nousiainen) oli suomalainen näytelmäkirjailija.


title: Modern Fox

text: Modern Fox on virolainen vuonna 1984 Tallinnassa perustettu 1930- ja 1940-luvun tanssimusiikkia esittävä orkesteri. Sen solistina toimii Mart Sander, joka tuli Suomessa tunnetuksi "Iskelmäprinssi"-elokuvan pääosasta. Virolaisen musiikin ohella Modern Fox on levyttänyt myös suomeksi.


title: Modern Fox

text: Modern Fox voitti vuonna 1987 Moskovassa Neuvostoliiton nuorten solistien sekä yhtyeiden kilpailun. Suosion myötä julkaistiin muun muassa Modern Fox -cd Suomessa vuonna 1989. Viime vuosina yhtyettä on johtanut trumpetisti Jyri Leiten.


title: Martti Honkavaara

text: Martti Ilmari Honkavaara (27. helmikuuta 1910 Ilmajoki – 26. helmikuuta 1965 Helsinki) oli suomalainen lainopin kandidaatti, valtiovarainministeriön hallitussihteeri ja Maalaisliiton kansanedustaja.


title: Martti Honkavaara

text: Honkavaaran vanhemmat olivat maanviljelijä Yrjö Ilmari Honkavaara ja Hedvig Sofia Viitala. Hän pääsi ylioppilaaksi 1931 ja suoritti ylemmän oikeustutkinnon 1942. Honkavaara oli "Kiinteistötoimisto Y. Honkavaara & Pojan" osakkaana 1934–1942 sekä Suomalainen ylioppilas -lehden päätoimittajana ja taloudenhoitajana 1939–1942. Hän toimi sitten nimismiehenä Seinäjoella, Kuortaneella, Lapualla ja Alajärvellä 1942–1944 sekä Tuupovaarassa 1944–1955 ja oli Kuopion läänin vt. apulaispoliisitarkastaja 1946. Valtiovarainministeriössä Honkavaara oli vt. hallitussihteerinä 1955–1956, nuorempana hallitussihteerinä 1956 ja vanhempana hallitussihteerinä 1956–1962.


title: Martti Honkavaara

text: Honkavaara oli kansanedustajana 1957–1958 edustaen Kuopion läänin itäistä vaalipiiriä. Hän tuli eduskuntaan tammikuussa 1957 kuolleen kansanedustaja Arvi Ikosen tilalle. Honkavaara oli myös presidentin valitsijamies vuosien 1950 ja 1956 presidentinvaaleissa, ja hän kuului Tuupovaaran kunnanvaltuustoon. Honkavaara toimi Maalaisliiton Pohjois-Karjalan piirin puheenjohtajana.


title: Martti Honkavaara

text: Martti Honkavaara oli naimisissa vuodesta 1945 Mirjam Elina Ronkaisen kanssa.


title: Marcus Mittermeier

text: Marcus Mittermeier (s. 8. lokakuuta 1969 Landshut, Baijeri, Länsi-Saksa) on saksalainen näyttelijä ja ohjaaja. Hänet tunnetaan parhaiten ohjauksestaan "Muxmäuschenstill" (2004), mistä hän voitti useita palkintoja. Hän näytellyt myös muun muassa televisiosarjoissa "Syyttäjä", "SOKO 5113", "Samt und Seide", "Kahden keikka", "SOKO Kitzbühel", "SOKO Leipzig" ja "SOKO Köln".


title: Marcus Mittermeier

text: Mittermeirillä on yksi poika.


title: Pitäjänkoulu

text: Pitäjänkoulu on ruotsalainen ja suomalainen historiallinen alkeisoppilaitos, jonka kustannuksista vastasi pitäjäksi kutsuttu paikallishallinnollinen alueyhteisö. Oppilaille koulu oli ilmainen. Koulumestarin johtama pitäjänkoulu toimi joko kiertokouluna tai kiinteänä opetuspaikkana tavallisesti pitäjäntuvassa tai käräjätalossa, harvemmin erityisessä koulutalossa. Pitäjänkouluja alettiin perustaa 1600-luvulla ja ne toimivat kyläkoulujen rinnalla. Valtakunnallisia pitäjänkouluja koskevia asetuksia annettiin 1723 ja 1762. Suomessa alkuopetuksesta huolehtineet pitäjänkoulut syrjäytti kansakoulu virallisesti vuonna 1866.


title: Teksasinkarjakoira

text: Teksasinkarjakoira ("Texas Heeler") on amerikkalainen koirarotu. Se on levinnyt lähinnä Teksasin alueelle.


title: Teksasinkarjakoira

text: Tämä keskikokoinen karjakoira painaa 11–23 kg. Korvat ovat yleensä pystyt, mutta voivat olla myös puolipystyt. Karvapeitteen laatu voi vaihdella, mutta se on yleensä joko lyhyt ja sileä tai keskipitkä. Värivaihtoehdot ovat musta ja marmoroitu ("merle") valkoisin ja ruosteenruskein merkein. Keskimääräinen säkäkorkeus on 43-61 cm.


title: Teksasinkarjakoira

text: Rotu on australiankarjakoiran, bordercollien ja australianpaimenkoiran risteytys. Sitä jalostetaan lähinnä karjanpaimennuskykyä silmällä pitäen. Vaikka aiemmin sitä pidettiin lähinnä maatiloilla, nykyisin sen kanssa harrastetaan myös mm. agilityä, frisbiitä ja tottelevaisuuskoulutusta.


title: Luovat alat

text: Luovien alojen määrittely Suomessa pohjautuu usein kansainvälisiin malleihin. Kauppa- ja teollisuusministeriön teettämän määritelmän mukaan luoviin aloihin Suomessa luetaan seuraavat toimialat.Luovien alojen tarkka määrittely on siksi hankalaa, että luovat alat muuttuvat ja kehittyvät koko ajan. Nopeasta teknisestä kehityksestä johtuen siihen voi liittyä aloja, joita ei vielä Suomessa tunnisteta tai ne ovat vielä hyvin marginaalisia. Yksi kiistellyimmistä luovista aloista on liikunta - ja elämyspalvelut. Myös matkailupalvelut monipuolistuvat ja niihin usein liitetään erilaisia elämyksiä, esimerkiksi ulkoilua kulttuurimaisemissa. Luovien alojen termillä onkin yhtäläisyyksiä muun muassa seuraavien käsitteiden kanssa: kulttuuriteollisuus, elämysteollisuus, sisältöliiketoiminta ja tekijänoikeusalat. Laajasti ottaen kaikki kulttuuripalvelut kuuluvat luovien alojen piiriin. Viime aikoina taidelähtöisiä palvelumalleja on tuotu myös hyvinvointialan (sosiaai- ja terveystoimi, nuorisotyö jne) organisaatioihin. Tominta on synnyttänyt uusia luovien alojen yrityksiä.


title: Kehto (kirja)

text: Kehto (engl. "Cradle") on Arthur C. Clarken ja Gentry Leen kirjoittama tieteisromaani vuodelta 1988. Sen on suomentanut Matti Kannosto ja julkaissut Kirjayhtymä vuonna 1990. Kirjan tapahtumat sijoittuvat Miamin alueelle vuoteen 1994 ja se käsittelee ihmisten ja maanulkopuolisten olentojen kohtaamista. Kirjan maailmassa kuvaillaan viestintälaitteiden ja elektroniikan kehittyneen nopeasti kirjan kirjoittamista seuranneena kuutena vuotena.


title: Kehto (kirja)

text: Kirjaa on saanut osakseen kritiikkiä runsaista henkilöhahmojen yksityiselämän kuvauksista, jotka eivät liity juoneen, sekä lukuisista seksikohtauksistaan. Eräs kriitikko kirjoitti:


title: Pitäjäntupa

text: Pitäjäntupa oli pitäjän kirkon lähellä sijainnut rakennus, jossa aikoinaan pidettiin pitäjänkokoukset. Pitäjänkokous oli pitäjänmiesten itsehallinnollinen toimielin, jota johti kirkkoherra sen päättäessä lähinnä paikkakunnan taloudenhoitoon liittyvistä asioista. Myöhemmin pitäjäntupien tilalle tulivat kunnantalot.


title: Pitäjäntupa

text: Muuralan pappilan luona oleva Espoon vanha Pitäjäntupa on nykyisin Espoon tuomiokirkkoseurakunnan omistuksessa ja käytössä juhlatilana.


title: Gentry Lee

text: Gentry Lee (s. 1942) on Jet Propulsion Laboratoryn planeettalentojärjestelmien osaston pääinsinööri ja tieteiskirjailija. Hänen kirjallisesta tuotannostaan parhaiten tunnettuja ovat Arthur C. Clarken kanssa yhteiskirjoitetut Kehto, Rama II, The Garden of Rama ja Rama Revealed.


title: Gentry Lee

text: Leen kirjallista tuotantoa on kritisoitu henkilöhahmojen yksityiselämän kiusallisen yksityiskohtaisesta ja pitkällisestä kuvailusta, etenkin runsaista juoneen liittymättömistä seksikohtauksista, jotka muistuttavat Harlekiini-kirjoja. Erään kriitikon sanoin:


title: Gentry Lee

text: Lisäksi Leetä on kritisoitu stereotyyppisistä rotukuvauksista ja poikkeuksellisen runsaasta rodullisten termien käytöstä, kuten musta, valkoinen, arabi, meksikolainen ym. hahmoja kuvaillessaan.


title: Alabai

text:
Alabai on turkmenistanilainen koirarotu. Sitä pidetään kotimaassaan kansallisaarteena.
Nimi "alabai" tarkoittaa lähinnä koiraa, kuten Kazakhstanissa on tobet, joka tarkoittaa myös lähinnä koiraa. Riippuen alueesta, keskiaasianpaimenkoirasta käytetään erilaisia nimityksiä. Afganistanissa sage koochee rama, Uzbekistanissa torkuz tai Iranissa sage mazandarani ovat nimityksiä koirasta, joka tunnetaan meillä täällä suomessa keskiaasianpaimenkoirana.


title: Alabai

text: Alabai on sopusuhtainen työkoira. Alkukantaiset työkoirat ovat yleensä huomattavasti pienempikokoisia kuin pidemmälle jalostetut koirat, kuten venäläinen linja.


title: Alabai

text: Alabai on ikivanha molossikoira, yksi alkuperäisistä keskiaasialaisista laumanvartijoista. Sen pääasiallinen käyttötarkoitus on suojella karjaa pedoilta. Venäjällä sitä ja muutamaa muuta samankaltaista rotua kutsutaan nimellä "Volkodav" ("susikoira" tai "sudenmurskaaja"). Volkodav on venäjänkieltä.


title: Kroatian presidentti

text:
Kroatian presidentti on Kroatian valtionpäämies, joka valitaan viiden vuoden välein suoralla kansanvaalilla. Presidentti on muun muassa asevoimien ylipäällikkö
ja voi hajottaa parlamentin pääministerin ehdotuksesta. Nykyinen presidentti on Kolinda Grabar-Kitarović, joka on toiminut virassaan helmikuusta 2015 lähtien.


title: Tobet

text: Tobet on kazakstanilainen koirarotu.


title: Tobet

text:
Tämä rotu on noin 70-75 cm säkäkorkeudeltaan, vaikkakin koira voi kasvaa 80 senttimetrin korkuiseksi. Painoa on noin 50-60 kg.
Koiran liikkuvuus on erinomainen, sekä koira on ketterä, vaikka ulkomuoto saattaa antaakin hieman harhaanjohtavan kuvan. Sopusuhtaisuus on kaikissa suurissa laumanvartijaroduissa erittäin tärkeää fyysisen työkyvyn kannalta.


title: Tobet

text:
Tobet on ikivanha molossikoira, yksi alkuperäisistä keskiaasialaisista laumanvartijoista. Sen pääasiallinen käyttötarkoitus on suojella karjaa pedoilta. Tämän tyylisistä karjanvartiointiin tarkoitetuista koirista käytetään etenkin Venäjällä yleisnimitystä volkodav, joka on suomeksi jotakuinkin "susikoira". Tätä puoltaa myös kansainvälinen nimitys useasta laumanvartijarodusta "wolfhound", joka tarkoittaa myös susikoiraa.
Tobet, joka tunnetaan kotimaassaan Kazakhstanissa nimellä Kazakh IT, ei ole paimenkoira vaan nimenomaan lammas- ja karjalaumoja vartioiva koira, kuten monien muidenkin suurien laumanvartijakoirien tapaan. Esimerkiksi Unkarissa karjanvartiointiin käytetään komondor-rotuista koiraa, kun taas laumojen paimentamiseen pienempää, puli-rotuista koiraa.


title: Tobet

text: Muita nimityksiä keskiaasianpaimenkoirasta alueen mukaan: Turkmenistanin alabai (paikalliset kutsuvat koiraa usein nimityksellä koyunchi tai chokcha, myös turkmen IT tai turkestan IT); Uzbekistanin torkuz, josta käytetään myös nimitystä sarkangik; Afganistanin sage koochee rama, Armenian gampr, Kirgisian paimenkoira, Iranin mazandarani ja Tadžikistanin dahmarda tai dakhmarda.


title: Taman Negaran kansallispuisto

text: Tamam Negaran kansallispuisto on Malesiassa sijaitseva, vuonna 1938/1939 perustettu maan suurin luonnonsuojelualue. Puisto sijaitsee Pahangin, Kelantanin ja Terengganun osavaltioiden alueella ja pinta-alaa sillä on 4,343 km².


title: Taman Negaran kansallispuisto

text: Puisto koostuu enimmäkseen alamaan sademetsästä. Korkein kohta on Gunung Tahan (2187 m). Taman Negaran alueen sademetsiä pidetään maailman vanhimpina, jopa yli 130 miljoonaa vuotta vanhoina. Puiston alueella esiintyy useita harvinaisia eläinlajeja, kuten indokiinantiikereitä, gaureja ja aasiannorsuja, mahdollisesti myös sumatransarvikuonoja.


title: Taman Negaran kansallispuisto

text: Puistosta on tullut kuuluisa ekoturismin kohde. Turistit voivat mm. vaeltaa itsenäisesti tai oppaan opastuksella puiston vaelluspolkuja pitkin ja vierailla kalkkikiviluolissa. Tarjolla on myös veneretkiä sekä ohjattuja linturetkiä.


title: Taman Negaran kansallispuisto

text: Taman Negara on malaijia ja tarkoittaa kirjaimellisesti kansallispuistoa.


title: Thomas Lange

text: Thomas Lange (s. 27. helmikuuta 1964 Eisleben, Saksan demokraattinen tasavalta) on saksalainen soudun olympiavoittaja ja maailmanmestari 1980–1990-luvuilta.


title: Thomas Lange

text: Lange voitti Uwe Heppnerin kanssa pariairokaksikon maailmanmestaruuden Duisburgissa 1983 ja Hazewinkelissä 1985. Kööpenhaminassa 1987 hän voitti yksikkösoudun maailmanmestaruuden ennen lajin aiempia hallitsijoita Peter-Michael Kolbea ja Pertti Karppista. Soulin olympialaisissa 1988 hän voitti yksikön olympiakultaa lähes viiden sekunnin erolla Kolbeen. Hän voitti DDR:n edustajana vielä yksikön maailmanmestaruuden Bledissä 1989 ja sai Stefan Ullrichin kanssa MM-hopeaa pariairokaksikossa Lake Barringtonissa 1990.


title: Thomas Lange

text: Lange saavutti yhdistyneen Saksan joukkueessa yksikön maailmanmestaruuden Wienissä 1991. Barcelonan olympialaisissa 1992 hän voitti toistamiseen yksikön olympiakultaa kukistettuaan toiseksi sijoittuneen Václav Chalupan runsaalla puolellatoista sekunnilla. Račicen MM-kilpailuissa 1993 ja Atlantan olympialaisissa 1996 hän sai yksikössä pronssia.


title: Torkuz

text: Torkuz on uzbekistanilainen koirarotu.


title: Torkuz

text: Torkuz on sopusuhtainen työkoira.


title: Torkuz

text:
Torkuz on ikivanha molossikoira, yksi alkuperäisistä keskiaasialaisista laumanvartijoista. Sen pääasiallinen käyttötarkoitus on suojella karjaa pedoilta. Venäjällä sitä ja muutamaa muuta samankaltaista rotua kutsutaan nimellä "volkodav" ("susikoira"). Volkodav on venäjän kieltä.
Torkuz on Uzbekistanissa käytettävä nimitys koirasta, joka tunnetaan meillä suomessa keskiaasianpaimenkoirana.


title: Torkuz

text: Asiaa vartioivista paimenkoirista


title: Buddy Whittington

text: Buddy Whittington (s. 28. joulukuuta 1956 Fort Worth, Texas, USA) on yhdysvaltalainen kitaristi. Esikuvinaan hänellä olivat teininä The Beatles, Rolling Stones ja John Mayall & the Bluesbreakers with Eric Clapton levy. 1970, vain 14-vuotiaana, hän kuului Dallasin musiikkipiireihin esiintyen säännöllisesti klubeilla. Lukion jälkeen hän liittyi ensin Short Change -yhtyeen riveihin ja sittemmin Point Blankiin. Hänen ensimmäinen oma yhtyeensä oli The Sidemen, jonka hän perusti 1980-luvun alkupuolella.


title: Buddy Whittington

text: Coco Montoyan erottua Bluesbreakersista vuonna 1993, pyysi John Mayall Whittingtonia yhtyeeseensä. Bluesbreakersissa hän oli yhtyeen hajottamiseen asti ja osallistui aktiivisesti sävellystyöhön ja myös lauloi joitain kappaleita.


title: Buddy Whittington

text: 2008 Whittington julkaisi ensimmäisen soololevynsä ja teki kiertueen Euroopassa perustamansa yhtyeen kanssa, johon kuuluivat urkujensoittaja Roger Cotton, basisti Pete Stroud ja rumpali Darby Todd. Whittington asuu perheensä kanssa Hurstissa, Texasissa.


title: Country Life

text: Country Life on brittiläisen Roxy Music -yhtyeen marraskuussa 1974 julkaistu neljäs studioalbumi. Levyllä yhtye oli siirtynyt Brian Enon eroamisen myötä poispäin alkuperäisestä tyylistään. Kotimaassaan albumi sai kriitikoilta ensisijaisesti positiivista palautetta, ja se nousi Britannian albumilistan kolmanneksi.Dimery 2010, s.322. Lisäksi albumilta julkaistu single ”All I Want Is You” ylsi sijalle kaksitoista. Myös Yhdysvalloissa albumi sai kiitosta arvostelijoilta, ja "Country Life" muodostui Roxy Musicin ensimmäiseksi Billboardin top 100:een yltäneeksi albumiksi.


title: Country Life

text: Useassa maassa "Country Life" julkaistiin erilaisella kannella varustettuna, koska alkuperäistä kansikuvaa pidettiin liian rohkeana. Siinä on kuvattuna yhtyeen kaksi saksalaista fania.Dimery 2010, s.322.


title: Country Life

text: "Country Life" sisältyy Robert Dimeryn kirjaan "1001 albumia, jotka jokaisen on kuultava edes kerran eläessään".


title: Country Life

text: Roxy Music oli alusta asti luokiteltu glam rockiin suuntautuneen taiderockin ja hienostuneen, aistikkaan popin välimaastoon. Kosketinsoittaja Brian Enon eroamisen myötä yhtye alkoi "Country Lifella" siirtyä uuteen, kaupallisempaan ilmaisuun.Dimery 2010, s.322. Tästä huolimatta levyn on katsottu olevan viimeinen, joka edustaa Roxy Musicin ”vanhaa tyyliä” ennen tulevien levyjen funk- ja soul-vaikutteita.


title: Country Life

text: John Gustafson soitti albumin bassoraidat, mutta syksyllä 1974 hänen paikkansa yhtyeessä otti John Wetton. Wetton soitti muun muassa syksyllä alkaneella Britannian-kiertueella sekä tammikuussa 1975 alkaneella Amerikan-kiertueella. Seuraavan Roxy Music -albumin, "Sirenin", äänityksiin Gustafson oli kuitenkin palannut.


title: Country Life

text: Albumin kansitaide herätti ilmestyessään yhtä paljon huomiota kuin itse musiikki. Kuvassa on kaksi yhtyeen saksalaista fania, Constanze Karoli ja Eveline Grunwald, jotka solisti Bryan Ferry oli tavannut Portugalissa kirjoittaessaan "Country Lifen" kappaleita ja pyytänyt poseeraamaan uuden albumin kannessa. Paljas pinta ja sormien vihjaileva sijoittelu aiheutti kohun.Dimery 2010, s.322. Useassa valtiossa kansi julkaistiinkin sensuroituna versiona, jossa oli vaihtoehtoisesti joko lähikuva naisten kasvoista tai pelkkä taustalla näkyvä lehdistö. Muun muassa Yhdysvalloissa käytettiin sensuroitua versiota.


title: Country Life

text: Myöhemmin on spekuloitu sillä, olisiko albumi menestynyt Yhdysvalloissa yhtä hyvin ilman kanteen liittynyttä kohua.Dimery 2010, s.322.


title: Country Life

text: "Country Life" julkaistiin Britanniassa 15. marraskuuta 1974. Levyn julkaisivat Euroopassa sekä Island Records että Polydor Records. Yhdysvalloissa jakelijana toimi Atco Records, ja siellä albumi ilmestyi tammikuussa 1975. Levyn Ranskan-versio oli siitä erikoinen, että se oli muiden valtioiden painosten vastaisesti niin sanottua gatefold-mallia, eli avattavakantinen.


title: Country Life

text: Solisti Bryan Ferry oli albumin ilmestyessä tyytyväinen:


title: Country Life

text: Levy saavutti menestystä yltämällä avausviikollaan Britannian albumilistan kolmannelle sijalle, mikä jäi samalla sen korkeimmaksi sjoitukseksi. Listaviikkoja kertyi kymmenen. Uudessa-Seelannissa, Itävallassa, Norjassa ja Tanskassa albumi pääsi kahdenkymmenen myydyimmän levyn joukkoon. Yhdysvaltain Billboard 200 -listalla "Country Life" ylsi sijalle 37, mikä oli huomattavasti paremmin kuin kahden edellisen albumin kohdalla, jotka olivat jääneet top 100:n ulkopuolelle.


title: Country Life

text: Albumi sai yhtyeen kotimaassa enimmäkseen hyvää palautetta.Dimery 2010, s.322. Myös Yhdysvalloissa Rolling Stone -lehden Jim Miller nimitti helmikuun 1975 arvostelussaan "Country Lifea" yhdessä edellislevy "Strandedin" ohella brittiläisen taiderockin lakipisteeksi. Hän uskoi levyn saavuttavan menestystä Yhdysvalloissa sen astetta kaupallisemman sävyn ansiosta. Billboard totesi albumin olevan sekoitus poppia, klassista musiikkia ja ”loistavaa muusikkoutta”. Lehti kehui myös Bryan Ferryn laulua ja tekstejä sekä levyn tuotantoa ja sovituksia. Vuonna 1981 Robert Christgau oli sanoissaan varovaisempi ja antoi levylle arvosanaksi B+. Sen sijaan vuonna 1995 "The All-Music Guide to Rockissa" Rick Clark kehui levyä Roxy Musicin parhaaksi ja antoi sille täydet viisi tähteä. Hänen mielestään ”Out of the Blue” on yksi yhtyeen parhaista kappaleista, ja hän jakoi tunnustusta myös siinä kuultavalle Eddie Jobsonin viulusoololle.


title: Country Life

text: Tuoreemmista arvosteluista Allmusicin Stephen Thomas Erlewine antoi levylle täydet viisi tähteä. Hän kehuu albumin olevan vuoroin ”majesteettista, uhkaavaa taiderockia” ja vuoroin ”luomoavaa, tyylikästä pop rockia”. Erlewinen mielestä "Country Life" on myös Roxy Musicin yhtenäisin albumi.


title: Country Life

text:
Rateyourmusic.com-sivuston käyttäjien arvostelujen perusteella "Country Life" on vuoden 1974 50:nneksi paras albumi.A-puoli
B-puoli


title: Country Life

text:
Muusikot
Muut


title: Leo Lipsonen

text: Leo Tauno Henrik Lipsonen (s. 19. tammikuuta 1952 Hauho) on suomalainen toimittaja ja kirjailija.


title: Leo Lipsonen

text: Leo Lipsonen julkaisi 1990 vankilaslangin sanakirjan joka sisälsi 5 000 sana-artikkelia sekä kaksi sanaluetteloa romanikielen sanoista ja huumetermeistä. Lipsonen kokosi aineiston kirjaan vuosina 1987–1989 Helsingin lääninvankilassa istuessaan tuomiota vaimonsa taposta. Vuonna 1997 Lipsonen julkaisi samaan aihepiiriin liittyen teoksen "Vangittu kulttuuri" vankien kertomaperinteestä ja vankilakulttuurista.


title: Leo Lipsonen

text: Lipsonen on kirjoittanut myös nuortenkirjoja ja yhden rikosromaanin.


title: Toimialakohtainen myyntisivusto

text: Toimialakohtainen myyntisivusto on tiettyä alaa varten tehty verkkosivusto, joka ottaa huomioon alan toimijat, tuotteet, nykyiset toimintamallit sekä uudistaa alaa tuomalla uusia työkaluja myyntityöhön. Toisin kuin vähittäiskaupan myyntisivustot, toimialakohtaisille myyntisivustoille ominaista on suljettu luonne. Tämä tarkoittaa että myyjät ja ostajat ovat luokiteltu erillisiksi rooleiksi, eikä yritys voi samanaikaisesti olla molempia.


title: Eino Lakkinen

text: Eino Vilhelm Lakkinen (s. 18. marraskuuta 1931 Tyrvää) on suomalainen poliisi ja jännityskirjailija.


title: Eino Lakkinen

text: Lakkisen vanhemmat olivat maanviljelijä Vilho Lakkinen ja Helvi Maunula. Hän kävi kansakoulun sekä suoritti Osaran maamieskoulun 1949 ja Poliisikoulun 1953. Lakkinen oli Hyvinkään poliisilaitoksen palveluksessa vuosina 1953–1989.


title: Eino Lakkinen

text: Lakkisen kirja "Kasvot usvan takaa" ilmestyi Kariston 1962–1966 julkaisemassa "Punaiset dekkarit"-sarjassa.


title: Ranskanajokoira

text: Ranskanajokoira ("Chien Français") on ranskalainen ajueessa metsästävä koirarotu.


title: Ranskanajokoira

text: Ranskanajokoira tunnetaan periksiantamattomuudestaan metsästyksessä, hyvästä hajuaististaan ja äänestään. Se on ystävällinen ja helposti käsiteltävissä.


title: Ranskanajokoira

text:
Rodun kantamuoto oli vanha "saintongenajokoira", joka lähes tulkoon hävisi Ranskan vallankumouksen aikana. 1800-luvun puolivälissä kreivi Joseph de Carayon-Latour jalosti kyseisestä koirasta ensin nykyisen gascon-saintongeois'n ja myöhemmin jälkimmäisestä kehittyi ranskanajokoira. Virallisesti rotu hyväksyttiin vuonna 1957.
Ranskanajokoira on ajuekoira, mikä tarkoitta että se metsästää useamman koiran ryhmässä ja ihminen ohjailee sitä aina ilman että se pääsisi metsästämään yksin.


title: Ranskanajokoira

text: Gascon-saintongeois risteytettiin poitevinin kanssa 1800-luvun lopulla, mistä syntyi valko-musta muunnos. Vuonna 2009 FCI:n rekisterissä oli n. 2000 yksilöä.


title: Ranskanajokoira

text: Rotu on tyypillinen kookas ranskalainen ajueessa metsästävä koira: sillä on hoikka ja lihaksikas runko, pitkät raajat, pitkät riippuvat korvat ja roikkuvat, hieman neliömäiset suupielet jotka juuri ja juuri peittävät alahuulen. Siitä on kolme muunnosta: valko-oranssi eli "blanc & orange", valko-musta eli "blanc & noir" ja kolmivärinen eli "tricolore".


title: BMW Open

text: BMW Open on huhti-toukokuussa Münchenissä, Saksassa järjestettävä miesten tennisturnaus. Turnaus järjestettiin ensimmäisen kerran 1900-luvun alussa. Turnaus kuuluu ATP World Tour 250 -sarjaan.


title: Ollaan ihmisiksi (kappale)

text: ”Ollaan ihmisiksi” on Juice Leskisen säveltämä ja sanoittama kappale vuodelta 1981. Se julkaistiin Juice Leskinen Slamin esittämänä singlellä, jonka B-puolella oli kappale ”Munasillaan”. Kappaleen esittävät levyllä Juice Leskinen (laulu), Eero ”Safka” Pekkonen (urut, piano ja taustalaulu), Jari Yliaho (sähkökitara ja taustalaulu), Ila Loueranta (basso ja taustalaulu), Vesa Sytelä (rummut) ja Pantse Syrjä (taustalaulu). Single oli viimeinen levytys, jonka Juice Leskinen teki Slamin kanssa, ja se ilmestyi Slamin jo hajottua. Leskinen esitti kappaletta kuitenkin usein keikoilla muiden yhtyeiden kanssa, ja siitä tuli suosittu.


title: Ollaan ihmisiksi (kappale)

text: Kolme vuotta Leskisen kuoleman jälkeen, vuonna 2009 Pate Mustajärvi teki kappaleesta oman versionsa. Sen mukaan nimettiin myös albumi "Ollaan ihmisiksi", jolla Mustajärvi esittää tulkintojaan Leskisen kappaleista.


title: Ollaan ihmisiksi (kappale)

text: Kappale nousi Suomen virallisen singlelistan sijalle 3.


title: Carl Schirren (historioitsija)

text: Carl Christian Gerhard Schirren (20. marraskuuta 1826 Riika – 11. joulukuuta 1910 Kiel), oli baltiansaksalainen historioitsija.


title: Carl Schirren (historioitsija)

text: Vuonna 1858 hänestä tuli Tarton yliopiston maantieteen ja tilastotieteen professori. Vuosina 1863–1869 hän opetti Venäjän historiaa. Hän joutui myöhemmin eroamaan virasta vastustettuaan Baltiassa tapahtuvaa venäläistämistä. Hän muutti Saksaan ja 1874–1907 oli professorina Kielin yliopistossa, jossa hän tutki varsinkin Liivinmaan historiaa.


title: Carl-Herman Tillhagen

text: Carl-Herman Tillhagen (17. joulukuuta 1906 Lidingö - 2002), oli ruotsalainen folkloristi ja etnologi.


title: Carl-Herman Tillhagen

text:
Hän oli Herman Anderssonin ja Anna Söderlindin poika. Vuonna 1937 hän meni naimisiin kauppias Emil Malmbergin ja Anna Nilssonin tytär Brita Malmbergin kanssa.
Tillhagen tuli ylioppilaaksi vuonna 1925 ja kirjautui Uppsalan yliopistoon, jossa hän opiskeli vuosina 1932–1936. Opintojaan hän jatkoi Tukholman korkeakoulussa vuoteen 1943, ja Oslossa vuoteen 1960. Oslossa hänestä tuli tohtori. Vuonna 1939 hän aloitti uransa Nordiska museetissä.


title: Carl-Herman Tillhagen

text: Vuonna 1954 Tillhagen oli asiantuntijana mustalaisasioissa, vuodesta 1959 työmarkkinahallituksessa ja vuosina 1961–1966 sosiaalihallituksessa. Hän oli myös International Society for Folk Narrative Researchin johtokunnassa. Vuonna 1966 hän oli vierasprofessorina Indianan ja Kalifornian yliopistoissa.


title: Villi länsi (kappale)

text: Villi länsi on Juice Leskisen säveltämä ja sanoittama kappale, joka ilmestyi Juice Leskinen Grand Slamin ensimmäisellä albumilla "Sivilisaatio" vuonna 1982. Se julkaistiin myös jukebox-singlenä, jonka b-puolena oli ”Atomisuoja”. Levyllä kappaleen esittävät Juice Leskinen (laulu ja sähkökitara), Anssi Tikanmäki (taustalaulu ”Ronald”), Ila Loueranta (taustalaulu), Puntti Valtonen (taustalaulu ”Nancy”), Antti Tammilehto (basso ja taustalaulu) ja Vesa Sytelä (rummut ja taustalaulu).


title: Villi länsi (kappale)

text: ”Villi länsi” kertoo siitä, miten hallitsijat toimivat keskenään eivätkä kysy alamaisiltaan mitään. Leskisen lyriikalle tyypillisesti kappaleessa esiintyy useita tunnettuja henkilöitä, kuten Ronald Reagan, Nancy Reagan ja Margaret Thatcher.


title: Ravikylä

text: Ravikylä on kaupunginosa Kouvolassa valtatien 6 pohjoispuolella Lehtomäestä länteen. Ravikylässä sijaitsee Kouvolan ravirata.


title: Michael Balcon

text: Michael Balcon, KBE, () oli Alexander Kordan ja J. Arthur Rankin ohella yksi merkittävimpiä brittiläisiä elokuvatuottajia. Hänet tunnetaan Alfred Hitchcockin varhaisten elokuvien tuottajana sekä myöhemmin Ealing Studios -yhtiön menestyksen luojana.


title: Michael Balcon

text: Michael Balcon oli naimisissa Aileen Freda Leathermanin kanssa. Heidän tyttärensä Jill Balcon oli myös näyttelijä. Näyttelijä Daniel Day-Lewis on Balconin lapsenlapsi.


title: Michael Balcon

text: 1946 Balcon sai Brittiläisen imperiumin ritarikomentajan (KBE) arvon.


title: Michael Balcon

text: Balcon aloitti uransa elokuva-alalla levittäjänä 1919. Hän perusti yhdessä Victor Savillen kanssa 1921 Victory Motion Pictures -tuotantoyhtiön. 1924 hän perusti Graham Cuttsin kanssa Gainsborough Pictures -yhtiön, jota hän johti 12 vuotta. Gaumont British osti Gainsborough’n 1931 ja Balcon jatkoi siellä tuotannonjohtajana vuoteen 1936 asti. Gainsborough’n aikana Balcon antoi Alfred Hitchcockille tämän ensimmäisen ohjaustyön ja Gaumont Britishin aikana hän tuotti useita Hitchcockin elokuvia.


title: Michael Balcon

text: Vuosina 1936–1937 Balcon työskenteli lyhyesti MGM-British-yhtiölle, mutta lähti sieltä turhautuneena pois ja siirtyi Ealing Studios -yhtiön johtajaksi ja päätuottajaksi. 22 vuotta Ealingillä olivat hänen uransa antoisimpia vuosia. Hänen aikanaan Ealing tuli tunnetuksi etenkin komediaelokuvista, kuten "Pojat dekkareina" (1947) ja "Naisentappajat" (1955).


title: Michael Balcon

text: Balcon julkaisi omaelämäkertansa "A Lifetime in Films" vuonna 1969.


title: Patrick van Aanholt

text: Patrick John M. van Aanholt (s. 29. elokuuta 1990 's-Hertogenbosch, Alankomaat) on alankomaalainen jalkapalloilija. 175 senttimetriä pitkän Van Aanholtin pelipaikka on puolustuksen keskustassa tai vasemmalla laidalla. Hänenkuului pitkään Englannin Valioliigan Chelsean omistukseen mutta pelasi pääasiassa muissa seuroissa lainasopimuksilla. Chelseasta lähdettyään hän on edustanut vuosina 2014–2017 Sunderlandia sekä tammikuusta 2017 Crystal Palacea.


title: Patrick van Aanholt

text: Van Aanholt siirtyi Chelseaan PSV Eindhovenista vuonna 2009. Ensimmäisellä Chelsea-kaudellaan 2009–2010 hän pelasi kahdessa Valioliiga-ottelussa. Hän vietti kuitenkin suuren osan kaudesta lainalla Englannin mestaruussarjassa, ensin syyskaudella Coventryssä ja alkuvuodesta 2010 Newcastle Unitedissa. Mestaruussarjassa Van Aanholt pelasi kauden aikana yhteensä 27 ottelua. Hän on edustanut Alankomaiden alle 19-vuotiaiden ja alle 21-vuotiaiden maajoukkueita.


title: Rohloff

text: Rohloff AG on saksalainen yritys, joka valmistaa polkupyörän napavaihteistoja, ketjuja ja työkaluja. Se sijaitsee Fuldatalin laaksossa lähellä Kasselin kaupunkia. Yrityksen logo on musta siluetti variksesta keltaisella taustalla.